|  |
| --- |
| Časť III.6Formulár doplňujúcich informácií o štátnej pomoci poskytovanej na základe Usmernení o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“)[[1]](#footnote-2) Kapitola 4.7.1 – Pomoc vo forme zníženia environmentálnych daní a parafiškálnych poplatkov |

*Tento formulár doplňujúcich informácií treba použiť na notifikáciu každej pomoci, na ktorú sa vzťahujú Usmernenia o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“).*

*Tento formulár doplňujúcich informácií sa týka opatrení, na ktoré sa vzťahuje kapitola 4.7.1 CEEAG. Ak notifikácia zahŕňa opatrenia, na ktoré sa vzťahuje viac ako jedna kapitola CEEAG, vyplňte aj príslušný formulár doplňujúcich informácií, ktorý sa týka príslušnej kapitoly CEEAG, keď bude k dispozícii.*

*Všetky dokumenty, ktoré členské štáty poskytnú ako prílohy k tomuto formuláru doplňujúcich informácií, musia byť očíslované a čísla dokumentov sa musia uviesť v príslušných oddieloch tohto formulára doplňujúcich informácií.*

|  |
| --- |
| **Oddiel A: Zhrnutie hlavných charakteristík opatrenia (opatrení)** |

1. **Kontext a cieľ (ciele) opatrenia (opatrení)**
2. Ak to už nebolo uvedené v oddiele 5.2 formulára všeobecných informácií (časť I), uveďte kontext a hlavný cieľ vrátane vzťahu k akýmkoľvek environmentálnym cieľom Únie, ktoré má opatrenie podporiť.

1. Ak to už nebolo uvedené v oddiele 5.2 formulára všeobecných informácií (časť I), uveďte všetky ďalšie ciele, ktoré opatrenie sleduje. V prípade všetkých cieľov, ktoré nemajú čisto environmentálny charakter, vysvetlite, či môžu viesť k narušeniu vnútorného trhu.

1. **Nadobudnutie účinnosti a trvanie:**
2. V rozsahu, ktorý ešte nebol uvedený v oddiele 5.5 formulára všeobecných informácií (časť I), uveďte:
   1. V prípade schémy pomoci:
      * dátum, od ktorého sa plánuje nadobudnutie účinnosti schémy,

* + - trvanie schémy[[2]](#footnote-3).

* 1. V prípade individuálnej pomoci: (plánovaný) dátum poskytnutia pomoci (prísľub pomoci) a dátum platby (dátum prvej platby, ak sa predpokladajú rôzne po sebe nasledujúce platby):

1. **Príjemca (príjemcovia):**
2. Ak ste tak ešte nespravili v oddiele 3 formulára všeobecných informácií (časť I), opíšte (potenciálneho) príjemcu, resp. (potenciálnych) príjemcov opatrenia (opatrení).

1. Uveďte sídlo príjemcu (príjemcov) (t. j. či sa na opatrení môžu zúčastniť len hospodárske subjekty so sídlom v príslušných členských štátoch alebo aj v iných členských štátoch).

1. Na posúdenie súladu s bodom 15 CEEAG uveďte, či sa pomoc poskytuje v rámci opatrenia (opatrení) v prospech podniku (jednotlivca alebo časti schémy), voči ktorému je nárokované vrátenie pomoci na základe predchádzajúceho rozhodnutia Komisie, v ktorom bola táto pomoc označená za neoprávnenú a nezlučiteľnú s vnútorným trhom.

V prípade kladnej odpovede uveďte informácie o výške pomoci, ktorá sa ešte má vrátiť, aby ju Komisia mohla zohľadniť pri posúdení opatrenia (opatrení) pomoci.

1. Potvrďte, že opatrenie nezahŕňa (opatrenia nezahŕňajú) pomoc na činnosti, ktoré nepatria do rozsahu pôsobnosti CEEAG (pozri bod 13 CEEAG). V opačnom prípade uveďte podrobnosti.

1. **Rozpočet a financovanie opatrenia (opatrení):**
2. Ak ešte nie je uvedený v tabuľke v oddiele 7.1 formulára všeobecných informácií (časť I), uveďte ročný a/alebo celkový rozpočet na celé obdobie trvania opatrenia (opatrení); ak celkový rozpočet nie je známy (napríklad závisí od výsledkov verejných súťaží), uveďte odhadovaný rozpočet vrátane predpokladov použitých pri výpočte príslušného odhadovaného rozpočtu[[3]](#footnote-4).

1. Keďže sa opatrenie týka environmentálnej dane/parafiškálneho poplatku[[4]](#footnote-5), objasnite, či:
   1. je poplatok stanovený zákonom alebo iným legislatívnym aktom; v prípade kladnej odpovede uveďte právny akt, číslo a dátum jeho prijatia a nadobudnutia účinnosti a internetový odkaz na právny akt;

* 1. sa zníženie poplatku financuje zvýšením poplatku pre ostatných spotrebiteľov;

* 1. sa poplatok ukladá rovnako na domáce aj dovážané výrobky;

* 1. opatrenie prinesie rovnaké výhody domácim aj dovážaným výrobkom;

* 1. sa z poplatku financuje príslušné opatrenie v plnej výške alebo len čiastočne. Ak sa z poplatku financuje príslušné opatrenie len čiastočne, uveďte ostatné zdroje financovania opatrenia a ich príslušný podiel;

* 1. sa z poplatku, z ktorého sa financuje opatrenie, financujú aj iné opatrenia pomoci. Ak áno, uveďte ostatné opatrenia pomoci financované z príslušného poplatku.

|  |
| --- |
| **Oddiel B: Posúdenie zlučiteľnosti pomoci** |

|  |
| --- |
| *Pozitívna podmienka: pomoc musí uľahčovať rozvoj určitej hospodárskej činnosti* |

|  |
| --- |
| Prispievanie k rozvoju určitej hospodárskej činnosti, stimulačný účinok, odôvodnenie pomoci a rozsah podporovaných činností |

*Pri vypĺňaní tohto oddielu postupujte podľa informácií v oddieloch 3.1.1 a 3.1.2 v rozsahu, v**akom sa uplatňujú na príslušné opatrenie (opatrenia), a v oddieloch 4.7.1.1 a 4.7.1.2 (body 293 – 296) CEEAG.*

1. V článku 107 ods. 3 písm. c) ZFEÚ sa stanovuje, že Komisia môže za zlučiteľnú vyhlásiť „pomoc na rozvoj určitých hospodárskych činností alebo určitých hospodárskych oblastí, za predpokladu, že táto podpora nepriaznivo neovplyvní podmienky obchodu tak, že by to bolo v rozpore so spoločným záujmom“. Zlučiteľná pomoc preto podľa uvedeného ustanovenia zmluvy musí prispievať k rozvoju určitej hospodárskej činnosti.

Na posúdenie súladu s bodom 23 CEEAG uveďte, aké hospodárske činnosti sa v dôsledku pomoci uľahčia a ako sa podporí rozvoj týchto činností.

1. Len pomoc, ktorá má stimulačný účinok, možno považovať za pomoc uľahčujúcu určitú hospodársku činnosť. Na posúdenie súladu s oddielom 3.1.2 CEEAG vysvetlite, ako toto opatrenie (tieto opatrenia) „motivuje [motivujú] príjemcu k zmene správania, zapojeniu do ďalšej hospodárskej činnosti alebo do hospodárskej činnosti šetrnejšej k životnému prostrediu, ktorú by bez pomoci nevykonával alebo ktorú by vykonával v obmedzenej miere či iným spôsobom“, vzhľadom na odôvodnenie pomoci, ako sa vysvetľuje v oddiele 4.7.1.1 CEEAG.

1. Na posúdenie súladu s bodom 293 CEEAG opíšte: i) prečo „zníženie environmentálnych daní alebo parafiškálnych poplatkov [, ktoré môže] tento cieľ ochrany životného prostredia negatívne ovplyvniť, […] môže byť [jednako] potrebné“, a ii) prečo „by sa príjemcovia inak dostali do takej konkurenčnej nevýhody, že by nebolo vôbec možné zaviesť environmentálnu daň alebo parafiškálny poplatok“.

1. Na posúdenie súladu s bodom 294 CEEAG opíšte:
2. prečo „priaznivejším zaobchádzaním s niektorými podnikmi možno dosiahnuť vyššiu všeobecnú úroveň príspevku k environmentálnym daniam alebo parafiškálnym poplatkom“;

1. prečo „zníženie environmentálnych daní alebo poplatkov [môže] nepriamo prispieť k vyššej úrovni ochrany životného prostredia“, a

1. ako členské štáty zabezpečia, že takéto zníženie „[neohrozí] [c]elkový cieľ environmentálnej dane alebo parafiškálneho poplatku odradiť od správania poškodzujúceho životné prostredie a/alebo zvýšiť poplatky za také správanie, ak nie sú k dispozícii uspokojivé riešenia“.

1. Na posúdenie súladu s bodom 295 CEEAG poskytnite tieto informácie opísané v bode 296 CEEAG:
2. opis odvetví alebo kategórií príjemcov oprávnených na zníženie;

1. zoznam najväčších príjemcov z každého dotknutého odvetvia, ich obrat, podiel na trhu a výška daňového základu a podiel, ktorý by predstavovala environmentálna daň alebo poplatok v rámci ich zisku pred zdanením so znížením a bez neho (ktorý možno poskytnúť v samostatnej prílohe k tomuto formuláru doplňujúcich informácií);

1. opis situácie daných príjemcov a vysvetlenie toho, prečo by neboli schopní platiť základnú sadzbu environmentálnej dane alebo poplatku;

1. vysvetlenie toho, ako môže zníženie dane alebo poplatku prispieť k skutočnému zvýšeniu úrovne ochrany životného prostredia v porovnaní s úrovňou ochrany životného prostredia, ktorá sa má dosiahnuť bez ich zníženia[[5]](#footnote-6).

|  |
| --- |
| Neporušenie žiadneho relevantného ustanovenia právnych predpisov Únie |

*Pri vypĺňaní tohto oddielu postupujte podľa informácií v oddiele 3.1.3. (bod 33) CEEAG.*

1. Uveďte informácie, ktoré potvrdzujú súlad s príslušnými ustanoveniami právnych predpisov EÚ v súlade s bodom 33 CEEAG.

1. Ak sa na financovanie opatrenia (opatrení) používa poplatok, objasnite, či je potrebné vykonať posúdenie súladu s článkami 30 a 110 ZFEÚ. V prípade kladnej odpovede preukážte, ako je opatrenie v súlade s ustanoveniami článkov 30 a 110 ZFEÚ. V tejto súvislosti možno odkázať na informácie poskytnuté v rámci otázky č. 5 bodu ii).

|  |
| --- |
| *Negatívna podmienka: pomoc nemôže neprípustne ovplyvňovať obchodné podmienky v takej miere, že by to bolo v rozpore so spoločným záujmom* |

|  |
| --- |
| Minimalizácia narušení hospodárskej súťaže a obchodu |

*Upozorňujeme, že oddiely 2.1.1 a 2.1.2 sú alternatívami. V prípadoch, ktoré sú oprávnené na zjednodušený prístup v súlade s oddielom 2.1.1, sa odpovede v rámci oddielu 2.1.2 nevyžadujú.*

|  |
| --- |
| Zjednodušený prístup k harmonizovaným environmentálnym daniam |

*Pri vypĺňaní tohto oddielu postupujte podľa informácií v oddiele 4.7.1.3 (body 297 – 300) CEEAG. Pri harmonizácii environmentálnych daní môže Komisia uplatniť zjednodušený prístup k posúdeniu potrebnosti a primeranosti pomoci. Komisia môže v kontexte smernice 2003/96/ES využiť zjednodušený prístup k zníženiu dane, pokiaľ ide o minimálnu úroveň zdanenia v Únii stanovenú v bodoch 298 a 299.*

1. Objasnite, či opatrenie (opatrenia) patrí (patria) do rozsahu pôsobnosti smernice 2003/96/ES.

1. V prípade kladnej odpovede a na posúdenie súladu s bodom 298 CEEAG uveďte tieto informácie:
2. Uveďte minimálnu úroveň zdanenia v Únii a uplatniteľnú sadzbu dane, ktorú príjemca zaplatil v rámci opatrenia.

1. Uveďte a vysvetlite kritériá výberu príjemcov. Vo svojej odpovedi vysvetlite, prečo sú tieto kritériá objektívne a transparentné.

1. Vysvetlite a potvrďte, že pomoc sa poskytne rovnako všetkým podnikom v tom istom odvetví, ak sa nachádzajú v podobnej skutkovej situácii.

1. Potvrďte, že sa uskutočnila otvorená verejná konzultácia *ex ante*, v rámci ktorej boli náležite opísané odvetvia oprávnené na zníženie a v rámci ktorej bol poskytnutý zoznam najväčších príjemcov za každé odvetvie. Predložte relevantné dôkazy súvisiace s touto konzultáciou.

1. Na posúdenie súladu s bodom 299 CEEAG:
2. Vysvetlite, či sa pomoc poskytuje vo forme zníženia sadzby dane, pevne stanovenej ročnej kompenzácie (vrátenie dane), alebo ako kombinácia obidvoch.

1. Ak má pomoc (alebo jej časť) formu vrátenia dane, potvrďte, že i) výška vrátenej dane sa vypočíta na základe historických údajov, t. j. na základe úrovne výroby a úrovne spotreby alebo znečistenia zaznamenanej v prípade podniku v danom základnom roku, a ii) že výška vrátenej dane neprekračuje výšku minimálnej dane v Únii, ktorá by inak bola splatná za základný rok.

|  |
| --- |
| Hĺbkové posúdenie opatrenia (opatrení) |

*Ak environmentálne dane nie sú harmonizované alebo ak príjemcovia zaplatia menej, než je minimálna sadzba harmonizovanej dane v Únii (ak to smernica 2003/96/ES umožňuje), je potrebné hĺbkové posúdenie nevyhnutnosti a primeranosti pomoci.*

|  |
| --- |
| Nevyhnutnosť pomoci |

*Pri vypĺňaní tohto oddielu postupujte podľa informácií v oddiele 3.2.1.1 v rozsahu, v akom sa uplatňuje na príslušné opatrenie (opatrenia), a v oddiele 4.7.1.3.1 (body 301 – 303) CEEAG.*

1. Na posúdenie súladu s uplatniteľnými požiadavkami uvedenými v oddiele 3.2.1.1 CEEAG opíšte, ako je (sú) opatrenie (opatrenia) zamerané na dosiahnutie situácie, keď môže (môžu) priniesť významný vývoj, ktorý trh sám dosiahnuť nedokáže. Vo svojej odpovedi uveďte prípadné zlyhania trhu opísané v bode 34 CEEAG a vysvetlite, prečo iné, už zavedené politiky a opatrenia uvedené v bode 35 CEEAG nepostačujú na riešenie týchto zlyhaní.

1. Na posúdenie súladu s bodom 302 CEEAG opíšte, či sú splnené tieto podmienky:
2. výber príjemcov je založený na objektívnych a transparentných kritériách a pomoc sa poskytne rovnakým spôsobom všetkým oprávneným podnikom pôsobiacim v tom istom odvetví hospodárskej činnosti, ktoré sa, pokiaľ ide o zámery alebo ciele opatrenia pomoci, nachádzajú v takej istej alebo podobnej skutkovej situácii;

1. environmentálna daň alebo parafiškálny poplatok bez zníženia by viedol k podstatnému zvýšeniu výrobných nákladov, vypočítaných ako podiel hrubej pridanej hodnoty za každé odvetvie alebo každú kategóriu príjemcov (napr. na základe údajov od reprezentatívnych príjemcov alebo súhrnných údajov za odvetvie alebo kategóriu príjemcov);

1. podstatný nárast výrobných nákladov by nebolo možné preniesť na zákazníkov bez veľkého poklesu objemu predaja (napr. na základe odkazov na hospodársku súťaž zo strany podnikov v jurisdikciách, ktoré dani nepodliehajú, a stupňa nahraditeľnosti príslušného výrobku).

1. V prípade úľav na daniach z biopalív, biokvapalín a palív z biomasy na posúdenie súladu s bodom 303 CEEAG:
2. potvrďte, že bude zavedený mechanizmus, ktorým sa overuje, či je opatrenie stále nevyhnutné, pričom sa uplatnia podmienky nevyhnutnosti uvedené v oddiele 4.1.3.1 CEEAG;

1. vysvetlite, ako bude tento mechanizmus fungovať, a

1. potvrďte, že členský štát prijme vhodné opatrenia, ako je napríklad ukončenie výnimky alebo zníženie úrovne podpory, a spresnite, ktoré vhodné opatrenia sa budú konkrétne uplatňovať.

|  |
| --- |
| Vhodnosť pomoci |

*Pri vypĺňaní tohto oddielu postupujte podľa informácií v oddiele 3.2.1.2 v rozsahu, v akom sa uplatňuje na príslušné opatrenie (opatrenia), a v oddiele 4.7.1.3.2 (body 304 – 306) CEEAG.*

1. Na posúdenie súladu s uplatniteľnými požiadavkami uvedenými v oddiele 3.2.1.2 CEEAG opíšte, prečo je (sú) opatrenie (opatrenia) vhodným politickým nástrojom na dosiahnutie zamýšľaného cieľa pomoci, čo znamená, že nesmie existovať menej narúšajúca politika a nástroj pomoci schopný dosiahnuť rovnaké výsledky, po zohľadnení iných politických nástrojov a rôznych nástrojov pomoci, ktoré by sa mohli použiť ako alternatíva.

1. Na posúdenie súladu s bodom 305 CEEAG potvrďte, že i) trvanie opatrenia (opatrení) je maximálne desať rokov a že ii) každá opätovná notifikácia bude založená na prehodnotení vhodnosti opatrenia (opatrení).

1. Ak má pomoc (alebo jej časť) formu vrátenia dane, na posúdenie súladu s bodom 306 CEEAG potvrďte, že výška vrátenej dane sa vypočíta na základe historických údajov, t. j. na základe úrovne výroby a úrovne spotreby alebo znečistenia zaznamenanej v prípade podniku v danom základnom roku.

|  |
| --- |
| Primeranosť pomoci |

*Pri vypĺňaní tohto oddielu postupujte podľa informácií v oddiele 4.7.1.3.3 (body 307 – 309) CEEAG.*

1. Na posúdenie súladu s bodom 308 CEEAG (ktorý si vyžaduje splnenie aspoň jednej z ďalej uvedených podmienok) uveďte ktorúkoľvek z týchto informácií:
2. Uveďte, či každý príjemca pomoci zaplatí aspoň 20 % nominálnej hodnoty environmentálnej dane alebo parafiškálneho poplatku, ktoré by sa inak na daného príjemcu vzťahovali, ak by nedošlo k zníženiu.

1. Alebo uveďte, či i) zníženie dane alebo poplatku nepresahuje 100 % vnútroštátnej environmentálnej dane alebo parafiškálneho poplatku; ii) zníženie dane alebo poplatku je podmienené uzatvorením dohôd medzi členským štátom a príjemcami alebo združeniami príjemcov, v ktorých sa príjemcovia alebo združenia príjemcov zaviažu dosahovať ciele ochrany životného prostredia s rovnakým účinkom, ako keby príjemcovia alebo združenia príjemcov zaplatili aspoň 20 % vnútroštátnej dane alebo poplatku[[6]](#footnote-7).

1. Ak sa uplatňuje možnosť uvedená v otázke č. 22 bode ii), na posúdenie súladu s bodom 309 CEEAG opíšte:
2. obsah uplatniteľných dohôd vrátane konkrétnych cieľov a pevného časového harmonogramu na ich dosiahnutie;

1. ako sa zabezpečí nezávislé a pravidelné monitorovanie záväzkov v dohodách;

1. ako sa tieto dohody budú pravidelne revidovať vzhľadom na technologický a iný vývoj a ako sa v nich stanovia účinné sankcie platné v prípade neplnenia záväzkov.

|  |
| --- |
| Kumulácia |

*Pri vypĺňaní tohto oddielu postupujte podľa informácií v bodoch 56 – 57 CEEAG.*

1. Pokiaľ to ešte nie je uvedené v časti I všeobecného notifikačného formulára a na overenie súladu s bodom 56 CEEAG, objasnite, či sa pomoc v rámci opatrenia (opatrení) môže poskytovať súbežne v rámci viacerých schém pomoci alebo kumulovať s pomocou *ad hoc* alebo *de minimis* v súvislosti s tými istými oprávnenými nákladmi. V takomto prípade uveďte podrobnosti o týchto schémach pomoci, pomoci *ad hoc* alebo pomoci *de minimis* a o tom, ako sa bude pomoc kumulovať.

1. Ak sa uplatňuje bod 56 CEEAG, zdôvodnite, prečo celková výška pomoci poskytnutej v rámci opatrenia (opatrení) na projekt alebo činnosť nevedie k nadmernej kompenzácii alebo neprekračuje maximálnu výšku pomoci povolenú podľa bodu 308 CEEAG. Za každé opatrenie, pri ktorom možno pomoc poskytnutú v rámci opatrenia (opatrení) pomoci kumulovať, uveďte metódu použitú na zabezpečenie súladu s podmienkami stanovenými v bode 56 CEEAG.

1. Ak sa uplatňuje bod 57 CEEAG, t. j. pomoc poskytnutá v rámci opatrenia (opatrení) sa kombinuje s centrálne spravovaným financovaním Únie[[7]](#footnote-8) (ktoré nepredstavuje štátnu pomoc), zdôvodnite, prečo celková výška verejného financovania poskytnutého v súvislosti s rovnakými oprávnenými nákladmi nevedie k nadmernej kompenzácii.

|  |
| --- |
| Transparentnosť |

*Pri vypĺňaní tohto oddielu postupujte podľa informácií v oddiele 3.2.1.4 (body 58 – 62) CEEAG.*

1. Potvrďte, že členský štát splní požiadavky na transparentnosť stanovené v bodoch 58 – 61 CEEAG.

1. Uveďte internetový odkaz (internetové odkazy), prostredníctvom ktorého (ktorých) bude zverejnené úplné znenie schválenej schémy pomoci alebo rozhodnutia o udelení individuálnej pomoci a jeho vykonávacích ustanovení a informácie o každej individuálnej pomoci poskytnutej *ad hoc* alebo v rámci schémy pomoci schválenej na základe týchto usmernení a presahujúcej 100 000 EUR.

|  |
| --- |
| Zabránenie neprípustným negatívnym vplyvom na hospodársku súťaž a obchod |

*Pri vypĺňaní tohto oddielu postupujte podľa informácií v oddiele 3.2.2 CEEAG v rozsahu, v akom sa uplatňuje na príslušné opatrenie (opatrenia).*

1. Na posúdenie súladu s uplatniteľnými požiadavkami uvedenými v oddiele 3.2.2 CEEAG opíšte, ako opatrenie (opatrenia) zmierňuje (zmierňujú) akékoľvek zjavne negatívne vplyvy na hospodársku súťaž a obchod.

1. Na posúdenie súladu s bodom 70 CEEAG:
2. Ak ste tak ešte neurobili v odpovedi na otázku č. 20, potvrďte, že trvanie schémy je maximálne desať rokov od dátumu oznámenia rozhodnutia Komisie, ktorým sa pomoc vyhlásila za zlučiteľnú.

1. Potvrďte, že predĺženie trvania opatrenia nad rámec tejto maximálnej lehoty si bude vyžadovať novú notifikáciu opatrenia (opatrení).

|  |
| --- |
| *Vyváženie pozitívnych vplyvov pomoci a negatívnych vplyvov na hospodársku súťaž a obchod* |

*Pri vypĺňaní tohto oddielu postupujte podľa informácií v oddiele 3.3 (body 71 – 76) CEEAG v rozsahu, v akom sa uplatňuje na príslušné opatrenie (opatrenia).*

1. Na posúdenie súladu s uplatniteľnými požiadavkami uvedenými v oddiele 3.3 CEEAG:
2. odôvodnite, ako pozitívne vplyvy opatrenia (opatrení) vo všeobecnosti prevažujú nad negatívnymi vplyvmi;

1. pokiaľ ide o uplatňovanie bodu 75 CEEAG, objasnite, či opatrenie (opatrenia) zahŕňa (zahŕňajú) prvky na uľahčenie účasti MSP. V prípade kladnej odpovede uveďte informácie o týchto prvkoch a zdôvodnite, ako pozitívne vplyvy zabezpečenia účasti a prijatia MSP v rámci opatrenia (opatrení) prevažujú nad možnými rušivými vplyvmi;

1. pokiaľ ide o uplatňovanie bodu 76 písm. c) CEEAG, uveďte, či opatrenie (opatrenia) pomoci podlieha (podliehajú) časovému obmedzeniu.

|  |
| --- |
| **Oddiel C: Hodnotenie** |

*Pri vypĺňaní tohto oddielu postupujte podľa informácií v bode 76 písm. a) a kapitole 5 (body 455 – 463) CEEAG.*

1. Ak opatrenie (opatrenia) prekračuje (prekračujú) prahové hodnoty rozpočtu/výdavkov uvedené v bode 456 CEEAG, buď vysvetlite, prečo by sa podľa názoru členského štátu mala uplatniť výnimka uvedená v bode 457 CEEAG, alebo pripojte k tomuto formuláru doplňujúcich informácií prílohu, ktorá obsahuje návrh plánu hodnotenia pokrývajúci rozsah uvedený v bode 458 CEEAG[[8]](#footnote-9).

……………………………………………………………………………………………

1. Ak je k dispozícii návrh plánu hodnotenia:
2. Uveďte zhrnutie daného návrhu plánu hodnotenia, ktorý je súčasťou prílohy.

………………………………………………………………………………….

1. Potvrďte, že bude dodržaný bod 460 CEEAG.

………………………………………………………………………………….

1. Uveďte dátum a internetový odkaz, prostredníctvom ktorého bude plán hodnotenia verejne dostupný.

………………………………………………………………………………….

1. Na posúdenie súladu s bodom 459 písm. b) CEEAG, v prípade, že schéma pomoci v súčasnosti nepodlieha hodnoteniu *ex post* a jej trvanie presahuje tri roky, potvrďte, že členský štát oznámi návrh plánu hodnotenia do 30 pracovných dní po významnej zmene, ktorou sa zvýši rozpočet schémy na viac ako 150 miliónov EUR v danom roku alebo 750 miliónov EUR počas celého trvania schémy.

1. Na posúdenie súladu s bodom 459 písm. c) CEEAG v prípade, že schéma pomoci v súčasnosti nepodlieha hodnoteniu *ex post*, uveďte záväzok, že členský štát oznámi návrh plánu hodnotenia do 30 pracovných dní po tom, ako boli v oficiálnych účtoch zaznamenané výdavky, ktoré v predchádzajúcom roku presiahli 150 miliónov EUR.

1. Na posúdenie súladu s bodom 461 CEEAG:
2. Objasnite, či už bol vybraný nezávislý znalec alebo či bude vybraný v budúcnosti.

…………………………………………………………………………………..

1. Uveďte informácie o výberovom konaní na pozíciu znalca.

………………………………………………………………………………….

1. Zdôvodnite, prečo je znalec nezávislý od orgánu poskytujúceho pomoc.

…………………………………………………………………………………..

1. Na ďalšie posúdenie súladu s bodom 461 CEEAG:
2. Uveďte termíny, ktoré navrhuje členský štát na predloženie priebežnej a záverečnej hodnotiacej správy. Upozorňujeme, že v súlade s bodom 463 CEEAG sa záverečná hodnotiaca správa musí predložiť Komisii včas, aby sa mohlo posúdiť prípadné predĺženie schémy pomoci, a to najneskôr deväť mesiacov pred uplynutím jej platnosti. Upozorňujeme, že uvedenú lehotu by bolo možné skrátiť v prípade schém, pri ktorých sa za posledné dva roky vykonávania vyžadovalo hodnotenie.

1. Potvrďte, že priebežná a záverečná hodnotiaca správa budú zverejnené. Uveďte dátum a internetový odkaz, prostredníctvom ktorého budú tieto správy verejne dostupné.

|  |
| --- |
| **Oddiel D: Podávanie správ a monitorovanie** |

*Pri vypĺňaní tohto oddielu postupujte podľa informácií v oddiele 6 (body 464 – 465) CEEAG.*

1. Potvrďte, že členský štát splní požiadavky na podávanie správ a monitorovanie stanovené v oddiele 6 bodoch 464 a 465 CEEAG.

1. Ú. v. EÚ C 80, 18.2.2022, s. 1. [↑](#footnote-ref-2)
2. Upozorňujeme, že v prípade schémy pomoci trvanie predstavuje obdobie, počas ktorého možno požiadať o pomoc a rozhodnúť o nej (aj vrátane času, ktorý potrebujú príslušné orgány na schválenie žiadostí o poskytnutie pomoci). Trvanie uvedené v tejto otázke nesúvisí s trvaním zmlúv uzavretých v rámci schémy pomoci, ktoré môžu platiť aj po skončení trvania opatrenia. [↑](#footnote-ref-3)
3. Upozorňujeme, že zmena skutočného alebo odhadovaného rozpočtu môže predstavovať zmenu pomoci, ktorá si vyžaduje novú notifikáciu. [↑](#footnote-ref-4)
4. Odkazy na „poplatok“ uvedené v tejto podotázke by sa mali chápať tak, že sa vzťahujú aj na environmentálne dane. [↑](#footnote-ref-5)
5. Napríklad porovnaním základnej sadzby, ktorá by sa uplatňovala so znížením, a základnej sadzby, ktorá by sa vykonávala bez zníženia, počtu podnikov, na ktoré by sa vzťahovala celková daň alebo poplatok, alebo iných ukazovateľov odrážajúcich skutočnú zmenu v správaní, ktoré poškodzuje životné prostredie. [↑](#footnote-ref-6)
6. Takéto dohody alebo záväzky sa môžu vzťahovať okrem iného na zníženie spotreby energie, zníženie emisií a iných znečisťujúcich látok alebo na akékoľvek iné opatrenie týkajúce sa ochrany životného prostredia. [↑](#footnote-ref-7)
7. Centrálne spravované financovanie z prostriedkov Únie je financovanie z prostriedkov Únie, ktoré centrálne spravujú inštitúcie, agentúry, spoločné podniky alebo iné orgány Európskej únie a ktoré nie je priamo ani nepriamo pod kontrolou členského štátu. [↑](#footnote-ref-8)
8. Vzor formulára doplňujúcich informácií na oznámenie plánu hodnotenia (časť III.8) je k dispozícii tu: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-9)