|  |
| --- |
| III.6. részKiegészítő adatlap az éghajlatvédelmi, a környezetvédelmi és energetikai állami támogatásokról szóló 2022. évi iránymutatás alapján nyújtott állami támogatáshoz[[1]](#footnote-2) 4.7.1. szakasz – A környezetvédelmi adók vagy adójellegű díjak csökkentése formájában nyújtott támogatás |

*Ezt a kiegészítő adatlapot kell használni az éghajlatvédelmi, a környezetvédelmi és energetikai állami támogatásokról szóló 2022. évi iránymutatás (a továbbiakban: az iránymutatás) hatálya alá tartozó valamennyi támogatás bejelentéséhez.*

*Ez a kiegészítő adatlap az iránymutatás 4.7.1. szakaszának hatálya alá tartozó intézkedésekre vonatkozik. Ha a bejelentésben olyan intézkedések szerepelnek, amelyekre az iránymutatás több szakasza is vonatkozik, kérjük, töltse ki az iránymutatás megfelelő szakaszához kapcsolódó kiegészítő adatlapot, amint rendelkezésre áll.*

*Az e kiegészítő adatlap mellékleteként a tagállamok által benyújtott valamennyi dokumentumot meg kell számozni, és a dokumentumok számát fel kell tüntetni e kiegészítő adatlap vonatkozó szakaszában.*

|  |
| --- |
| **A. szakasz: Az intézkedés(ek) fő jellemzőinek összefoglalása** |

1. **Az intézkedés(ek) háttere és célkitűzése(i)**
2. Amennyiben az általános adatlap (I. rész) 5.2. szakaszában még nem ismertette, kérjük, ismertesse a hátteret és a fő célkitűzést, ideértve az uniós környezetvédelmi célokkal való kapcsolatot, amelyek támogatására az intézkedés irányul.

1. Amennyiben az általános adatlap (I. rész) 5.2. szakaszában még nem ismertette, kérjük, ismertesse azokat az egyéb célkitűzéséket, amelyek támogatására az intézkedés irányul. A nem kizárólag környezetvédelmi jellegű célkitűzések esetében, kérjük, fejtse ki, hogy torzulást eredményezhetnek-e a belső piacon.

1. **Hatálybalépés és időtartam:**
2. Amennyiben az általános adatlap (I. rész) 5.5. szakaszában még nem tüntette fel, kérjük, tüntesse fel a következőket:
   1. Támogatási program esetében:
      * a program tervezett hatálybalépésének időpontja:

* + - a program időtartama[[2]](#footnote-3).

* 1. Egyedi támogatás esetében: a támogatás nyújtásának (tervezett) időpontja (a támogatás ígérete) és a kifizetés időpontja (az első kifizetés időpontja, ha több egymást követő kifizetést terveznek):

1. **Kedvezményezett(ek):**
2. Amennyiben az általános adatlap (I. rész) 3. szakaszában még nem ismertette, kérjük, ismertesse az intézkedés(ek) (potenciális) kedvezményezettjét/kedvezményezettjeit.

1. Kérjük, tüntesse fel a kedvezményezett(ek) elhelyezkedését (vagyis csak az adott tagállamokban található vagy másik tagállambeli gazdálkodó szervezetek is jogosultak-e részt venni az intézkedésben).

1. Az iránymutatás 15. pontjának való megfelelés értékelése céljából kérjük, adja meg, hogy az intézkedés(ek) keretében részesül-e (egyedi vagy program részét képező) támogatásban olyan vállalkozás, amellyel szemben valamely még nem teljesített, támogatást jogellenesnek és a belső piaccal összeegyeztethetetlennek nyilvánító korábbi bizottsági határozaton alapuló visszafizetési felszólítás van érvényben.

Ha igen, kérjük, adjon tájékoztatást a még visszafizetendő támogatási összegről, hogy a Bizottság figyelembe vehesse a támogatási intézkedés(ek) értékelésében.

1. Kérjük, erősítse meg, hogy az intézkedés(ek) nem tartalmaz(nak) az iránymutatás hatályán kívüli tevékenységekhez nyújtott támogatást (lásd az iránymutatás 13. pontját). Ellenkező esetben adjon részletes magyarázatot.

1. **Költségvetés és az intézkedés(ek) finanszírozása**:
2. Amennyiben az általános adatlap (I. rész) 7.1. szakaszában még nem adta meg, kérjük, adja meg az intézkedés(ek) teljes időtartamára vonatkozó éves és/vagy teljes költségvetést. Ha a teljes költségvetés nem ismert (például a pályázatok eredményétől függ), kérjük, becsült költségvetést tüntessen fel, megjelölve a kiszámításához felhasznált feltételezéseket[[3]](#footnote-4).

1. Az intézkedés környezetvédelmi adóra/adójellegű díjra[[4]](#footnote-5) vonatkozik, ezért kérjük, tisztázza, hogy:
   1. Az adójellegű díjat jogszabály vagy egyéb jogalkotási aktus állapítja-e meg. Ha igen, kérjük, adja meg a jogi aktust, annak számát, elfogadásának és hatálybalépésének időpontját, valamint a jogi aktusra mutató internetes hivatkozást:

* 1. Az adójellegű díj csökkentését más fogyasztókra kivetett adójellegű díj emelésével finanszírozzák:

* 1. Az adójellegű díjat egyformán szabják-e ki hazai és importált termékekre:

* 1. Az intézkedés hazai és importáló gyártók számára egyformán előnyös-e:

* 1. Az adójellegű díj teljes egészében vagy csak részben finanszírozza-e az intézkedést. Ha az adójellegű díj csak részben finanszírozza az intézkedést, tüntesse fel az intézkedés finanszírozásához igénybe vett egyéb forrásokat és azok arányát:

* 1. Az intézkedést finanszírozó adójellegű díj egyúttal más támogatási intézkedéseket is finanszíroz-e. Ha igen, adja meg az adott adójellegű díjjal finanszírozott többi támogatási intézkedést is:

|  |
| --- |
| **B. szakasz: A támogatás összeegyeztethetőségének értékelése** |

|  |
| --- |
| *Pozitív feltétel: a támogatásnak elő kell segítenie egy gazdasági tevékenység fejlődését* |

|  |
| --- |
| Hozzájárulás egy gazdasági tevékenység fejlődéséhez, ösztönző hatás, a támogatás indokoltsága és a támogatott tevékenységek köre |

*Az e szakaszban kért információk közlésével kapcsolatban lásd az iránymutatás 3.1.1. és 3.1.2. szakaszát* *(amennyiben az intézkedés(ek)re alkalmazandó), valamint a 4.7.1.1. és 4.7.1.2. szakaszát (293–296. pontját).*

1. Az EUMSZ 107. cikke (3) bekezdésének c) pontja kimondja, hogy a Bizottság a belső piaccal összeegyeztethetőnek tekintheti „az egyes gazdasági tevékenységek vagy gazdasági területek fejlődését előmozdító” támogatást, amennyiben az ilyen támogatás nem befolyásolja hátrányosan a kereskedelmi feltételeket a közös érdekkel ellentétes mértékben”. Ezért azoknak a támogatásoknak, amelyek a Szerződés e rendelkezése szerint összeegyeztethetőnek minősülnek, hozzá kell járulniuk egyes gazdasági tevékenységek fejlődéséhez.

Az iránymutatás 23. pontjának való megfelelés értékelése céljából kérjük, jelölje meg azokat a gazdasági tevékenységeket, amelyeket a támogatás eredményeként előmozdítanak, és azt, hogy ezzel miként támogatják e tevékenységek fejlődését.

1. A támogatás csak akkor minősül gazdasági tevékenységet előmozdítónak, ha ösztönző hatása van. Az iránymutatás 3.1.2. szakaszának való megfelelés értékelése céljából kérjük, ismertesse, hogy az intézkedés(ek) hogyan sarkallja/sarkallják arra „a kedvezményezettet, hogy változtassa meg magatartását, folytasson olyan további vagy környezetbarátabb gazdasági tevékenységet, amelyet támogatás nélkül nem vagy korlátozottan vagy más módon végezne”, az iránymutatásnak a támogatás indokoltságáról szóló 4.7.1.1. szakaszában foglaltakkal összhangban.

1. Az iránymutatás 293. pontjának való megfelelés értékelése céljából kérjük, ismertesse, hogy i. miért lehet szükség a környezetvédelmi adók vagy adójellegű díjak csökkentésére, jóllehet hátrányosan érintheti e környezetvédelmi célkitűzés megvalósítását, és ii. a kedvezményezettek máskülönben miért kerülnének olyan versenyhátrányba, hogy a környezetvédelmi adó vagy adójellegű díj bevezetése eleve nem lenne megvalósítható.

1. Az iránymutatás 294. pontjának való megfelelés értékelése céljából kérjük, ismertesse, hogy:
2. Egyes vállalkozások kedvezőbb elbánásban részesítése miért teheti lehetővé, hogy a környezetvédelmi adókhoz vagy adójellegű díjakhoz való hozzájárulás általános szintje emelkedjen:

1. A környezetvédelmi adók vagy díjak csökkentése miért járulhat hozzá közvetetten a környezetvédelem szintjének javításához:

1. Hogyan biztosítja a tagállam azt, hogy az ilyen csökkentések ne ássák alá „a környezetvédelmi adó vagy adójellegű díj azon általános célját, hogy visszaszorítsa a környezetre káros magatartást és/vagy növelje az ilyen magatartás költségeit, amennyiben nem állnak rendelkezésre kielégítő alternatívák.”:

1. Az iránymutatás 295. pontjának való megfelelés értékelése céljából kérjük, adja meg az iránymutatás 296. pontjában leírt információkat:
2. A csökkentésre jogosult ágazatok vagy kedvezményezetti kategóriák leírása:

1. Az egyes érintett ágazatokban a legnagyobb kedvezményezettek listája, forgalmuk, piaci részesedésük, az adóalapjuk nagysága és a környezetvédelmi adó vagy adójellegű díj adózás előtti eredményükhöz viszonyított aránya a csökkentéssel együtt és anélkül (ezek az információk megadhatók e kiegészítő adatlaphoz csatolt külön mellékletben):

1. Az említett kedvezményezettek helyzetének leírása, kifejtve, hogy miért nem tudnák fizetni a környezetvédelmi adó vagy adójellegű díj szokásos mértékét:

1. Annak magyarázata, hogy a csökkentett adó vagy adójellegű díj hogyan járulna hozzá a környezetvédelem szintjének a csökkentés hiányában elérhető környezetvédelmi szinthez képest történő, tényleges emeléséhez[[5]](#footnote-6):

|  |
| --- |
| Nem sértheti az uniós jog vonatkozó rendelkezéseit |

*Az e szakaszban kért információk közlésével kapcsolatban lásd az iránymutatás 3.1.3. szakaszát (33. pontját).*

1. Kérjük, hogy az iránymutatás 33. pontjával összhangban adjon tájékoztatást annak megerősítéséhez, hogy az uniós jog vonatkozó rendelkezései teljesülnek.

1. Az intézkedés(ek) adójellegű díjból történő finanszírozása esetén kérjük, tisztázza, hogy el kell-e végezni az EUMSZ 30. és 110. cikkének való megfelelés értékelését. Ha igen, kérjük, bizonyítsa, miért felel meg az intézkedés az EUMSZ 30. és 110. cikke rendelkezéseinek. Ebben az összefüggésben hivatkozni lehet a fenti 5. ii. kérdésre benyújtott információkra.

|  |
| --- |
| *Negatív feltétel: a támogatás indokolatlanul nem érintheti a kereskedelmi feltételeket a közös érdekkel ellentétes mértékben* |

|  |
| --- |
| A verseny és a kereskedelem torzulásának minimálisra csökkentése |

*Felhívjuk a figyelmet arra, hogy a 2.1.1. és a 2.1.2. szakasz egymás alternatívája. Az alábbi 2.1.1. szakasz szerinti egyszerűsített eljárás alá tartozó esetekben nem kell megválaszolni a 2.1.2. szakaszt.*

|  |
| --- |
| A harmonizált környezetvédelmi adókra vonatkozó egyszerűsített eljárás |

*Az e szakaszban kért információk közlésével kapcsolatban lásd az iránymutatás 4.7.1.3. szakaszát (297–300. pontját). Amennyiben a környezetvédelmi adók harmonizáltak, a Bizottság egyszerűsített eljárást alkalmazhat a támogatás szükségességének és arányosságának értékelésére. A 2003/96/EK irányelvvel összefüggésben a Bizottság egyszerűsített eljárást alkalmazhat a 298. és 299. pontban meghatározott uniós minimum-adómérték csökkentéseket illetően.*

1. Kérjük, tisztázza, hogy az intézkedés(ek) a 2003/96/EK irányelv hatálya alá tartozik/tartoznak-e:

1. Az iránymutatás 298. pontjának való megfelelés értékelése céljából kérjük, adja meg a következő információkat:
2. Kérjük, tüntesse fel az alkalmazandó uniós minimum adómértéket és a kedvezményezett által az intézkedés keretében fizetett adó mértékét:

1. Kérjük, adja meg és fejtse ki a kedvezményezettek kiválasztásának kritériumait. Válaszában kérjük, fejtse ki, hogy ezek a kritériumok miért objektívek és átláthatóak:

1. Kérjük, fejtse ki és erősítse meg, hogy a támogatást egyazon ágazatban minden vállalkozás számára azonos módon nyújtják, ha azok tényszerűen hasonló helyzetben vannak:

1. Kérjük, erősítse meg, hogy előzetes nyilvános konzultációt folytattak le, amennyiben a csökkentésre jogosult ágazatokat megfelelően ismertették, és megadták az egyes ágazatok legnagyobb kedvezményezettjeinek listáját. Kérjük, adja meg az e konzultációt alátámasztó bizonyítékokat:

1. Az iránymutatás 299. pontjának való megfelelés értékelése céljából:
2. Kérjük, fejtse ki, hogy a támogatást adókulcs csökkentése formájában, rögzített összegű éves kompenzációként (adó-visszatérítés) vagy a kettő kombinációjaként nyújtják-e:

1. Amennyiben a támogatást (annak egy részét) adó-visszatérítés formájában nyújtják, kérjük, erősítse meg, hogy i. az adó-visszatérítés összegének kiszámítása a múltbeli adatok, vagyis a vállalkozás egy adott referenciaévben mért termelési, fogyasztási vagy szennyezési szintje alapján történik, és ii. az adóvisszatérítés mértéke nem haladja meg az adott évre vonatkozó, egyébként esedékes uniós minimum-adóösszeget.

|  |
| --- |
| Az intézkedés(ek) részletes értékelése |

*Ha a környezetvédelmi adók nem harmonizáltak, vagy a kedvezményezettek kevesebbet fizetnek a harmonizált adó uniós minimumszintjénél, amennyiben ezt a 2003/96/EK irányelv lehetővé teszi, a támogatás szükségességének és arányosságának alapos értékelésére van szükség.*

|  |
| --- |
| A támogatás szükségessége |

*Az e szakaszban kért információk közlésével kapcsolatban lásd az iránymutatás 3.2.1.1. szakaszát és 4.7.1.3.1. szakaszát (301–303. Pontját), amennyiben az intézkedés(ek)re alkalmazandó.*

1. Az iránymutatás 3.2.1.1. szakaszában foglalt alkalmazandó követelményeknek való megfelelés értékelése céljából kérjük, fejtse ki, hogy az intézkedés(ek) hogyan irányul(nak) olyan helyzetre, amely képes előidézni olyan lényeges fejlődést, amelyet a piac önmagában nem tud megvalósítani. Válaszában kérjük, hivatkozzon adott esetben az iránymutatás 34. pontjában leírt piaci hiányosságokra, és fejtse ki, hogy az iránymutatás 35. pontjában említett egyéb, már meglévő szakpolitikák és intézkedések miért nem elegendőek ezek megszüntetésére.

1. Az iránymutatás 302. pontjának való megfelelés értékelése céljából kérjük, fejtse ki, hogy a következő kumulatív feltételek teljesülnek:
2. A kedvezményezettek kiválasztása objektív és átlátható kritériumokon alapul, és a támogatást egyazon ágazatban minden működő minden támogatható vállalkozás számára alapvetően azonos módon nyújtják, ha azok tényszerűen azonos vagy hasonló helyzetben vannak:

1. Csökkentés nélkül a környezetvédelmi adó vagy az adójellegű díj a bruttó hozzáadott érték arányában kiszámított termelési költségek jelentős növekedését okozná minden ágazat vagy a kedvezményezettek minden egyes kategóriája számára (például a reprezentatív kedvezményezettektől származó adatok, illetve az ágazatra vagy a kedvezményezettek kategóriájára vonatkozó aggregált adatok alapján):

1. A termelési költségek jelentős növekedését nem lehet áthárítani a fogyasztóra úgy, hogy ez ne eredményezne jelentős csökkenést az értékesítési volumenben (például az ilyen adót nem alkalmazó joghatóságokban működő vállalkozások által támasztott versenyre való hivatkozások és az érintett termék helyettesíthetőségének mértéke alapján):

1. A bioüzemanyagokra, a folyékony bio-energiahordozókra és a biomassza-üzemanyagokra vonatkozó adócsökkentések esetében az iránymutatás 303. pontjának való megfelelés értékelése céljából kérjük:
2. Erősítse meg, hogy mechanizmust vezetnek be annak ellenőrzésére, hogy az intézkedés továbbra is szükséges-e, az iránymutatás 4.1.3.1. szakaszában foglalt szükségességi feltételeket alkalmazva:

1. Ismertesse, hogyan fog működni ez a mechanizmus:

1. Valamint erősítse meg, hogy a tagállam megteszi a megfelelő intézkedéseket, például megszünteti a mentességet vagy csökkenti aa támogatás szintjét, és tüntesse fel azokat a megfelelő intézkedéseket, amelyeket konkrétan alkalmazni fognak:

|  |
| --- |
| A támogatás megfelelősége |

*Az e szakaszban kért információk közlésével kapcsolatban lásd az iránymutatás 3.2.1.2. Szakaszát, amennyiben az intézkedés(ek)re alkalmazandó, és 4.7.1.3.2. szakaszát (304–306. pontját).*

1. Az iránymutatás 3.2.1.2. szakaszában foglalt alkalmazandó követelményeknek való megfelelés értékelése céljából kérjük, ismertesse, hogy az intézkedés(ek) miért megfelelő szakpolitikai eszköz(ök) a támogatás kitűzött céljának eléréséhez, azaz nem létezhet olyan kevésbé torzító szakpolitikai és támogatási eszköz, amely képes ugyanazt az eredményt elérni, figyelembe véve más szakpolitikai eszközöket és különböző támogatási eszközöket, amelyeket alternatívaként végre lehetne hajtani.

1. Az iránymutatás 305. pontjának való megfelelés értékelése céljából kérjük, erősítse meg, hogy i. az intézkedés(ek) időtartama legfeljebb 10 év, és ii. az újbóli bejelentés az intézkedés(ek) megfelelőségének újraértékelésén alapul.

1. Amennyiben a támogatást (vagy annak egy részét) adó-visszatérítés formájában nyújtják, az iránymutatás 306. pontjának való megfelelés értékelése céljából kérjük, erősítse meg, hogy az adó-visszatérítés összegének kiszámítása a múltbeli adatok, vagyis a vállalkozás egy adott referenciaévben mért termelési, fogyasztási vagy szennyezési szintje alapján fog történni.

|  |
| --- |
| A támogatás arányossága |

*Az e szakaszban kért információk közlésével kapcsolatban lásd az iránymutatás 4.7.1.3.3. szakaszát (307–309. pontját).*

1. Az iránymutatás 308. pontjának való megfelelés értékelése céljából (a megfeleléshez az alábbi feltételek közül legalább egynek teljesülnie kell) kérjük, adja meg az alábbi információk egyikét:
2. Kérjük, tüntesse fel, hogy a támogatás minden kedvezményezettje legalább azon környezetvédelmi adó vagy adójellegű díj névleges összegének 20 %-át fizeti, amely egyébként a csökkentés hiányában a kedvezményezettre vonatkozna:

1. Vagy kérjük, tüntesse fel, hogy i. az adó vagy a díj csökkentésének mértéke legfeljebb a nemzeti környezetvédelmi adó vagy adójellegű díj 100 %-a; ii. az adó vagy a díj csökkentése a tagállam és a kedvezményezettek vagy a kedvezményezettek társulásai közötti megállapodások megkötésétől függ, amelyek keretében a kedvezményezettek vagy a kedvezményezettek társulásai olyan környezetvédelmi célok megvalósítását vállalják, amelyeknek hatása azonos azzal, mintha a kedvezményezettek megfizetnék a nemzeti adó vagy díj legalább 20 %-át[[6]](#footnote-7).

1. Amennyiben válaszolt a 22. kérdés ii. pontjára, az iránymutatás 309. pontjának való megfelelés értékelése céljából kérjük, ismertesse:
2. A megállapodások lényegét, beleértve a konkrét célokat és az azok elérésére vonatkozó rögzített ütemtervet:

1. Hogyan fognak gondoskodni a megállapodásokban foglalt kötelezettségvállalások független és rendszeres ellenőrzéséről:

1. Hogyan vizsgálják felül a megállapodásokat bizonyos időszakonként a technológiai és egyéb fejlemények figyelembevételével, és hogyan állapítanak meg hatékony szankciókat arra az esetre, ha a kötelezettségvállalásokat nem teljesítik:

|  |
| --- |
| Támogatáshalmozódás |

*Az e szakaszban kért információk közlésével kapcsolatban lásd az iránymutatás 56–57. pontját.*

1. Amennyiben az általános bejelentési formanyomtatvány I. részében még nem szerepel, és az iránymutatás 56. pontjának való megfelelés ellenőrzése céljából, kérjük, tisztázza, hogy az intézkedés(ek) keretében nyújtott támogatás egyidejűleg több támogatási program keretében is odaítélhető, vagy ad hoc, illetve csekély összegű támogatással halmozható-e ugyanazon elszámolható költségek vonatkozásában. Ebben az esetben kérjük, részletesen ismertesse e támogatási programokat, ad hoc, illetve csekély összegű támogatást, és a támogatás halmozódásának módját.

1. Ha az iránymutatás 56. pontja alkalmazandó, kérjük, indokolja, hogy az intézkedés(ek) keretében a projekthez vagy a tevékenységhez nyújtott támogatás teljes összege miért nem eredményez túlkompenzációt, illetve miért nem lépi túl az iránymutatás 308. pontjában megengedett maximális támogatási összeget. Kérjük, határozza meg az iránymutatás 56. pontjában meghatározott feltételeknek való megfelelés biztosítására alkalmazott módszert mindegyik olyan intézkedésre vonatkozóan, amelynél a támogatási intézkedés(ek) keretében nyújtott támogatás halmozható.

1. Ha az iránymutatás 57. pontja alkalmazandó, tehát az intézkedés(ek) keretében nyújtott támogatást központilag kezelt (állami támogatásnak nem minősülő) uniós finanszírozással[[7]](#footnote-8) kombinálják, kérjük, indokolja, miért nem eredményez az ugyanazon elszámolható költségek vonatkozásában nyújtott állami finanszírozás teljes összege túlkompenzációt.

|  |
| --- |
| Átláthatóság |

*Az e szakaszban kért információk közlésével kapcsolatban lásd az iránymutatás 3.2.1.4. szakaszát (58–62. pontját).*

1. Kérjük, erősítse meg, hogy a tagállam teljesíti az iránymutatás 58–61. pontjában meghatározott átláthatósági követelményeket:

1. Kérjük, adja meg az internetes hivatkozás(oka)t, ahol közzéteszik a jóváhagyott támogatási program vagy az egyedi támogatás odaítéléséről szóló határozat és a végrehajtására vonatkozó rendelkezések teljes szövegét, illetve az eseti jelleggel nyújtott vagy az ezen iránymutatás alapján jóváhagyott és 100 000 EUR-t meghaladó támogatási program keretében nyújtott egyedi támogatásokról szóló tájékoztatást:

|  |
| --- |
| A versenyre és a kereskedelemre gyakorolt indokolatlan negatív hatások elkerülése |

*Az e szakaszban kért információk közlésével kapcsolatban lásd az iránymutatás 3.2.2. szakaszát, amennyiben az intézkedés(ek)re alkalmazandó.*

1. Az iránymutatás 3.2.2. szakaszában foglalt alkalmazandó követelményeknek való megfelelés értékelése céljából kérjük, ismertesse, hogy az intézkedés(ek) hogyan enyhíti(k) a versenyre és a kereskedelemre gyakorolt nyilvánvalóan negatív hatásokat:

1. Az iránymutatás 70. pontjának való megfelelés értékelése céljából:
2. Amennyiben a fenti 20. kérdésre adott válaszban még nem erősítette meg, kérjük, erősítse meg, hogy a program időtartama legfeljebb 10 év a támogatást összeegyeztethetőnek nyilvánító bizottsági határozatról szóló értesítés napjától számítva:

1. Kérjük, erősítse meg, hogy az intézkedés időtartamának e maximális időtartamon túli meghosszabbítása esetében az intézkedés(eke)t újra be kell jelenteni:

|  |
| --- |
| *A támogatás pozitív hatásainak összevetése a versenyre és a kereskedelemre gyakorolt negatív hatásokkal* |

*Az e szakaszban kért információk közlésével kapcsolatban lásd az iránymutatás 3.3. szakaszát (71–76. pontját), amennyiben az intézkedés(ek)re alkalmazandó.*

1. Az iránymutatás 3.3. szakaszában foglalt alkalmazandó követelményeknek való megfelelés értékelése céljából:
2. Kérjük, indokolja meg, hogy az intézkedés(ek) pozitív hatásai általában hogyan haladják meg a negatív hatásokat:

1. Az iránymutatás 75. pontjának alkalmazását illetően kérjük, tisztázza, hogy az intézkedés(ek)nek vannak-e olyan elemei, amelyek megkönnyítik a kkv-k részvételét. Ha igen, kérjük, ismertesse ezeket a jellemzőket, és indokolja, hogy az intézkedés(ek)ben miért haladják meg a kkv-k részvételének és elfogadásának biztosításából fakadó pozitív hatások a lehetséges torzító hatásokat:

1. Az iránymutatás 76. pontja c) alpontjának alkalmazása tekintetében kérjük, adja meg, hogy a támogatási intézkedés(ek)re időbeli korlátozás vonatkozik-e:

|  |
| --- |
| **C. szakasz: Értékelés** |

*Az e szakaszban kért információk közlésével kapcsolatban lásd az iránymutatás 76. pontjának a) alpontját és 5. fejezetét (455–463. pontját).*

1. Ha az intézkedés(ek) meghaladják az iránymutatás 456. pontjában szereplő költségvetésre/kiadásokra vonatkozó küszöbértéket, kérjük, fejtse ki, hogy a tagállam álláspontja szerint miért alkalmazandó az iránymutatás 457. pontjában meghatározott kivétel, vagy mellékletben csatolja ehhez a kiegészítő adatlaphoz az iránymutatás 458. pontjában előírt tartalmú értékelési terv tervezetét[[8]](#footnote-9).

……………………………………………………………………………………………

1. Értékelési terv tervezetének benyújtása esetén kérjük:
2. Az alábbiakban foglalja össze az értékelési terv mellékletben csatolt tervezetét.

………………………………………………………………………………….

1. Erősítse meg, hogy az iránymutatás 460. pontját betartják.

………………………………………………………………………………….

1. Adja meg az értékelési terv közzétételének időpontját és az internetes hivatkozást, ahol nyilvánosan hozzáférhető lesz.

………………………………………………………………………………….

1. Az iránymutatás 459. pontja b) alpontjának való megfelelés értékelése céljából, amennyiben a támogatási program jelenleg nem képezi utólagos értékelés tárgyát, és időtartama meghaladja a három évet, kérjük, erősítse meg, hogy a tagállam értékelési terv tervezetét jelenti be 30 munkanapon belül az olyan jelentős módosítást követően, amely a program költségvetését bármely évben 150 millió EUR vagy a program teljes időtartama alatt 750 millió EUR fölé növeli.

1. Az iránymutatás 459. pontja c) alpontjának való megfelelés értékelése céljából, amennyiben a támogatási program jelenleg nem képezi utólagos értékelés tárgyát, kérjük, az alábbiakban vállaljon kötelezettséget arra, hogy a tagállam értékelési terv tervezetét jelenti be 30 munkanapon belül azt követően, hogy az előző évre vonatkozóan 150 millió EUR-t meghaladó kiadások kerülnek be a hivatalos elszámolásba.

1. Az iránymutatás 461. pontjának való megfelelés értékelése céljából:
2. Kérjük, tisztázza, hogy már kiválasztották-e vagy a későbbiekben fogják kiválasztani a független szakértőt.

…………………………………………………………………………………..

1. Kérjük, adjon információt a szakértő kiválasztására szolgáló eljárásról.

………………………………………………………………………………….

1. Kérjük, indokolja a szakértő engedélyező hatóságtól való függetlenségét.

…………………………………………………………………………………..

1. Az iránymutatás 461. pontjának való megfelelés további értékelése céljából:
2. Kérjük, adja meg az időközi és a végső értékelési jelentés benyújtására vonatkozóan a tagállam által javasolt határidőket. Felhívjuk a figyelmet arra, hogy az iránymutatás 463. pontjával összhangban a végső értékelési jelentést kellő időben – de legkésőbb a program lejárta előtt kilenc hónappal – be kell nyújtani a Bizottság számára ahhoz, hogy a Bizottság megvizsgálhassa a támogatási program meghosszabbításának lehetőségét. Megjegyzendő továbbá, hogy ez a határidő lerövidülhet azon programok esetében, amelyeknél a végrehajtás utolsó két évében válik szükségessé az értékelési követelmény alkalmazása.

1. Kérjük, erősítse meg, hogy az időközi és a végső értékelési jelentést közzéteszik. Kérjük, adja meg e jelentések közzétételének időpontját és az internetes hivatkozást, ahol nyilvánosan hozzáférhetők lesznek.

|  |
| --- |
| **D. szakasz: Jelentéstétel és nyomon követés** |

*Az e szakaszban kért információk közlésével kapcsolatban lásd az iránymutatás 6. szakaszát (464–465. pontját).*

1. Kérjük, erősítse meg, hogy a tagállam teljesíti az iránymutatás 6. szakaszának 464. és 465. pontjában foglalt jelentéstételi és nyomonkövetési követelményeket.

1. HL C 80., 2022.2.18., 1. o. [↑](#footnote-ref-2)
2. Felhívjuk a figyelmet arra, hogy támogatási program esetében az időtartam annak az időszaknak felel meg, amelyben támogatási kérelmet lehet benyújtani, illetve támogatásról lehet dönteni (tehát ideértve a hatóságok számára a támogatási kérelmek jóváhagyásához szükséges időt is). Az e kérdésben említett időtartam nincs összefüggésben a támogatási program keretében kötött szerződések időtartamával, amely meghaladhatja az intézkedés időtartamát. [↑](#footnote-ref-3)
3. Felhívjuk a figyelmet arra, hogy a tényleges vagy a becsült költségvetés megváltoztatása a támogatás módosításának minősülhet, amely esetben új bejelentésre lesz szükség. [↑](#footnote-ref-4)
4. Az ebben az alkérdésben említett „adójellegű díj” úgy értelmezendő, hogy az magában foglalja a környezetvédelmi adókat is. [↑](#footnote-ref-5)
5. Például összehasonlítva azt az általános kulcsot, amit a csökkentéssel vezetnének be, azzal az általános kulccsal, amelyet a csökkentés nélkül vezetnének be, vagy az összes vállalkozás száma, amely köteles lenne az adó- vagy adójellegű díj fizetésére, vagy a környezetre káros magatartás tényleges változását tükröző egyéb mutatók. [↑](#footnote-ref-6)
6. Az ilyen megállapodások vagy vállalások többek között kapcsolódhatnak az energiafogyasztás csökkentéséhez, a kibocsátások vagy más szennyezések csökkentéséhez, vagy bármely más környezetvédelmi intézkedéshez. [↑](#footnote-ref-7)
7. A központilag kezelt uniós finanszírozás az európai uniós intézmények, ügynökségek, közös vállalkozások és egyéb szervek által központilag kezelt uniós finanszírozás, amely sem közvetlenül, sem közvetve nem tartozik a tagállam ellenőrzése alá. [↑](#footnote-ref-8)
8. Az értékelési terv bejelentésére szolgáló kiegészítő adatlap (III.8. rész) sablonja a következő internetcímen érhető el: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-9)