|  |
| --- |
| Parti III.6Formola ta’ informazzjoni supplimentari għall-għajnuna mill-Istat mogħtija skont il-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (“CEEAG”)[[1]](#footnote-2)  Kapitolu 4.7.1 – Għajnuna fil-forma ta’ tnaqqis fit-taxxi ambjentali u imposti parafiskali |

*Din il-formola ta’ informazzjoni supplimentari trid tintuża sabiex tiġi nnotifikata kull għajnuna koperta mil-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija tal-2022 (minn hawn ’il quddiem is-“CEEAG”).*

*Din il-formola ta’ informazzjoni supplimentari tikkonċerna l-miżuri koperti fil-Kapitolu 4.7.1 tas-CEEAG. Jekk in-notifika tinkludi miżuri li huma koperti minn aktar minn kapitolu wieħed tas-CEEAG, jekk jogħġbok, ladarba tkun disponibbli, imla wkoll il-formola ta’ informazzjoni supplimentari rispettiva li tikkonċerna l-kapitolu rispettiv tas-CEEAG.*

*Id-dokumenti kollha pprovduti mill-Istati Membri bħala annessi għal din il-formola ta’ informazzjoni supplimentari jridu jiġu nnumerati u n-numri tad-dokument iridu jiġu indikati fit-taqsimiet rilevanti ta’ din il-formola ta’ informazzjoni supplimentari.*

|  |
| --- |
| **Taqsima A: Sommarju tal-karatteristiki ewlenin tal-miżura/i** |

1. **Sfond u objettiv(i) tal-miżura/i:**
2. Jekk mhux diġà indikat taħt it-Taqsima 5.2 tal-Formola ta’ Informazzjoni Ġenerali (Parti. I), jekk jogħġbok ipprovdi l-isfond u l-objettiv prinċipali, inkluża r-rabta ma’ kwalunkwe mira ambjentali tal-Unjoni li l-miżura hija maħsuba li tappoġġa.

1. Jekk mhux diġà indikat taħt it-Taqsima 5.2 tal-Formola ta’ Informazzjoni Ġenerali (Parti. I), jekk jogħġbok indika kull objettiv ieħor li l-miżura qiegħda tfittex li tilħaq. Għal kwalunkwe objettiv li mhuwiex purament ambjentali, jekk jogħġbok spjega jekk jistax jirriżulta f’xi distorsjoni fis-suq intern.

1. **Dħul fis-seħħ u tul ta’ żmien:**
2. Sa fejn mhuwiex diġà pprovdut taħt it-Taqsima 5.5 tal-Formola ta’ Informazzjoni Ġenerali (Parti I), jekk jogħġbok indika:
   1. Għal skema ta’ għajnuna:
      * id-data li fiha huwa ppjanat li l-iskema se tidħol fis-seħħ;

* + - it-tul ta’ żmien tal-iskema[[2]](#footnote-3).

* 1. Għal għajnuna individwali: id-data tal-għoti tal-għajnuna (ippjanata) (wegħda ta’ għajnuna) u d-data tal-pagament (l-ewwel data tal-pagament jekk ikunu previsti diversi pagamenti suċċessivi):

1. **Benefiċjarju/i:**
2. Jekk din l-informazzjoni mhijiex diġà pprovduta fit-Taqsima 3 tal-Formola ta’ Informazzjoni Ġenerali (Parti I), jekk jogħġbok iddeskrivi l-benefiċjarju/i (potenzjali) tal-miżura/i;

1. Jekk jogħġbok indika l-post tal-benefiċjarju/i (jiġifieri jekk l-entitajiet ekonomiċi li jinsabu biss fl-Istati Membri rispettivi jew ukoll dawk fi Stati Membri oħra jkunu eliġibbli li jipparteċipaw fil-miżura).

1. Sabiex tiġi vvalutata l-konformità mal-punt 15 tas-CEEAG, jekk jogħġbok speċifika jekk l-għajnuna hijiex tingħata skont il-miżura/i favur impriża (individwali jew parti minn skema) li hija soġġetta għal ordni ta’ rkupru pendenti wara deċiżjoni preċedenti tal-Kummissjoni li tiddikjara li l-għajnuna hija illegali u inkompatibbli mas-suq intern.

Jekk iva, jekk jogħġbok ipprovdi informazzjoni dwar l-ammont ta’ għajnuna li għad irid jiġi rkuprat sabiex il-Kummissjoni tqisha fil-valutazzjoni tal-miżura/i ta’ għajnuna.

1. Jekk jogħġbok ikkonferma li l-miżura/i ma tinvolvix/jinvolvux għajnuna għal attivitajiet li jaqgħu barra mill-kamp ta’ applikazzjoni tas-CEEAG (ara l-punt 13 CEEAG). Inkella, jekk jogħġbok ipprovdi d-dettalji.

1. **Baġit u finanzjament tal-miżura/i:**
2. Jekk mhux diġà semmejtu fit-tabella fit-Taqsima 7.1 tal-Formola ta’ Informazzjoni Ġenerali (Parti I), jekk jogħġbok ipprovdi l-baġit annwali u/jew totali għat-tul ta’ żmien kollu tal-miżura/i; jekk il-baġit totali mhuwiex magħruf (pereżempju jiddependi fuq ir-riżultati tal-offerti), jekk jogħġbok indika stima tal-baġit, inklużi s-suppożizzjonijiet użati għall-kalkolu tal-baġit stmat rispettiv.[[3]](#footnote-4)

1. billi l-miżura tikkonċerna taxxa ambjentali/imposta parafiskali[[4]](#footnote-5), jekk jogħġbok ikkjarifika jekk:
   1. l-imposta hijiex stabbilita bil-liġi jew bi kwalunkwe att leġiżlattiv ieħor; jekk iva, jekk jogħġbok ipprovdi l-att legali, in-numru u d-data meta ġie adottat u daħal fis-seħħ, il-link tal-internet għall-att legali;

* 1. it-tnaqqis fl-imposta huwiex iffinanzjat billi tiżdied l-imposta għal konsumaturi oħra;

* 1. l-imposta hijiex imposta b’mod ugwali fuq il-prodotti domestiċi u importati;

* 1. il-miżura hijiex se tkun ta’ benefiċċju kemm għall-produtturi domestiċi kif ukoll għal dawk importati;

* 1. l-imposta tiffinanzjax kompletament il-miżura jew parzjalment biss. Jekk l-imposta tiffinanzja biss parzjalment il-miżura, jekk jogħġbok indika s-sorsi l-oħra ta’ finanzjament tal-miżura u l-proporzjon rispettiv tagħhom.

* 1. l-imposta li tiffinanzja l-miżura tiffinanzjax ukoll miżuri oħra ta’ għajnuna. Jekk iva, indika l-miżuri l-oħra ta’ għajnuna ffinanzjati mill-imposta kkonċernata.

|  |
| --- |
| **Taqsima B: Valutazzjoni tal-kompatibbiltà tal-għajnuna** |

|  |
| --- |
| *Kundizzjoni pożittiva: l-għajnuna trid tiffaċilita l-iżvilupp ta’ attività ekonomika* |

|  |
| --- |
| Il-kontribut għall-iżvilupp ta’ attività ekonomika, l-effett ta’ inċentiv, ir-raġunament għall-għajnuna u l-kamp ta’ applikazzjoni tal-attivitajiet appoġġati |

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsimiet 3.1.1 u 3.1.2,* *sa fejn dawn ikunu applikabbli għall-miżura/i , u għat-Taqsimiet 4.7.1.1.u 4.7.1.2 (il-punti 293-296) tas-CEEAG.*

1. L-Artikolu 107(3)(c) TFUE jipprevedi li l-Kummissjoni tista’ tiddikjara bħala kompatibbli l-“għajnuna maħsuba sabiex tiffaċilita l-iżvilupp ta’ ċerti attivitajiet jew ta’ ċerti reġjuni ekonomiċi, basta dik l-għajnuna ma tfixkilx il-kondizzjonijiet tal-kummerċ sa grad li jkun kuntrarju għall-interess komuni”. Għaldaqstant, l-għajnuna kompatibbli skont din id-dispożizzjoni tat-Trattat trid tikkontribwixxi għall-iżvilupp ta’ ċertu attività ekonomika.

Sabiex tiġi vvalutata l-konformità mal-punt 23 tas-CEEAG, identifika l-attivitajiet ekonomiċi li se jiġu ffaċilitati b’riżultat tal-għajnuna u kif l-iżvilupp ta’ dawn l-attivitajiet jiġi se appoġġat.

1. L-għajnuna tista’ titqies li tiffaċilita attività ekonomika jekk ikollha effett ta’ inċentiv biss. Biex tiġi vvalutata l-konformità mat-Taqsima 3.1.2 tas-CEEAG, jekk jogħġbok spjega kif il-miżura/i “ġġiegħel/iġiegħlu lill-benefiċjarju jbiddel l-imġiba tiegħu biex jinvolvi ruħu f’attività ekonomika addizzjonali jew f’attività ekonomika aktar ekoloġika, u li kieku huwa ma kienx iwettaq mingħajr l-għajnuna, jew kien iwettaqha b’mod ristrett jew differenti”, fid-dawl tar-raġunament għall-għajnuna kif spjegat fit-Taqsima 4.7.1.1 tas-CEEAG.

1. Sabiex tiġi vvalutata l-konformità mal-punt 293 tas-CEEAG, jekk jogħġbok iddeskrivi (i) għaliex “[i]t-tnaqqis fit-taxxi ambjentali jew l-imposti parafiskali [li] jista’ jkollu impatt negattiv fuq l-objettiv [ta’ ħarsien tal-ambjent], (…) jista’ madankollu jkun meħtieġ”, u (ii) għaliex “[i]l-benefiċjarji jkunu fi żvantaġġ kompetittiv tant kbir li, ibda biex, ma jkunx fattibbli li jiġu introdotti t-taxxa ambjentali jew l-imposta parafiskali”.

1. Sabiex tiġi vvalutata l-konformità mal-punt 294 tas-CEEAG, jekk jogħġbok iddeskrivi:
2. għaliex “l-għoti ta’ trattament aktar favorevoli lil xi impriżi jista’ jippermetti li jinkiseb livell ġenerali ogħla ta’ kontribuzzjoni għat-taxxi ambjentali jew l-imposti parafiskali”;

1. għaliex “it-tnaqqis fit-taxxi jew l-imposti ambjentali jista’ indirettament jikkontribwixxi għal livell ogħla ta’ ħarsien tal-ambjent.”; u

1. kif l-Istat Membru jiżgura li tali tnaqqis ma “[jdgħajjifx] l-objettiv ġenerali tat-taxxa ambjentali jew tal-imposta parafiskali li jiskoraġġixxu mġiba li tagħmel ħsara lill-ambjent u/jew iżidu l-kost ta’ tali mġiba fejn alternattivi sodisfaċenti ma jkunux disponibbli”

1. Sabiex tiġi vvalutata l-konformità mal-punt 295 tas-CEEAG, jekk jogħġbok ipprovdi l-informazzjoni kif deskritt fil-punt 296 tas-CEEAG:
2. Deskrizzjoni tas-setturi jew kategoriji ta’ benefiċjarji eliġibbli għat-tnaqqis

1. Lista tal-akbar benefiċjarji f’kull settur ikkonċernat, il-fatturat tagħhom, l-ishma mis-suq, id-daqs tal-bażi għat-taxxa u l-proporzjon li t-taxxa jew imposta ambjentali tirrappreżenta fil-profitt tagħhom qabel it-taxxa bit-tnaqqis u mingħajru (li tista’ tiġi pprovduta f’anness separat ta’ din il-formola ta’ informazzjoni supplimentari).

1. Deskrizzjoni tas-sitwazzjoni ta’ dawk il-benefiċjarji li tispjega għaliex ma jkunux jistgħu jħallsu r-rata standard ta’ taxxa jew imposta ambjentali.

1. Spjegazzjoni ta’ kif it-taxxa jew imposta mnaqqsa tikkontribwixxi għal żieda reali tal-livell ta’ protezzjoni ambjentali meta mqabbel mal-livell ta’ protezzjoni ambjentali li għandu jinkiseb fin-nuqqas ta’ tnaqqis[[5]](#footnote-6).

|  |
| --- |
| L-ebda ksur ta’ ebda dispożizzjoni rilevanti tad-dritt tal-Unjoni |

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.1.3 (il-punt 33) tas-CEEAG.*

1. Jekk jogħġbok ipprovdi informazzjoni biex tikkonferma l-konformità mad-dispożizzjonijiet rilevanti tal-liġi tal-UE, f’konformità mal-punt 33 tas-CEEAG.

1. Jekk tintuża imposta biex tiffinanzja l-miżura/i, jekk jogħġbok ikkjarifika jekk hemmx bżonn li titwettaq il-valutazzjoni tal-konformità mal-Artikolu 30 u 110 TFUE. Jekk iva, jekk jogħġbok uri kif il-miżura tikkonforma mad-dispożizzjonijiet tal-Artikolu 30 u 110 TFUE. F’dan il-kuntest, tista’ ssir referenza għall-informazzjoni sottomessa taħt il-mistoqsija 5.ii. ta’ hawn fuq.

|  |
| --- |
| *Kundizzjoni negattiva: l-għajnuna ma tistax taffettwa b’mod mhux xieraq il-kundizzjonijiet tal-kummerċ sa punt li jmur kontra l-interess komuni* |

|  |
| --- |
| Minimizzazzjoni tad-distorsjonijiet tal-kompetizzjoni u tal-kummerċ |

*Innota li Taqsimiet 2.1.1 u 2.1.2 huma alternattivi. Għall-każijiet li huma eliġibbli għall-approċċ issimplifikat f’konformità mat-Taqsima 2.1.1 ta’ hawn taħt, mhumiex meħtieġa t-tweġibiet taħt it-Taqsima 2.1.2.*

|  |
| --- |
| Approċċ issimplifikat għat-taxxi ambjentali armonizzati |

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 4.7.1.3 (il-punti 297-300) tas-CEEAG. Meta t-taxxi ambjentali jkunu armonizzati, il-Kummissjoni tista’ tapplika approċċ issimplifikat sabiex tivvaluta n-neċessità u l-proporzjonalità tal-għajnuna. Fil-kuntest tad-Direttiva 2003/96/KE, il-Kummissjoni tista’ tapplika approċċ simplifikat għat-tnaqqis tat-taxxa li jirrispetta l-livell minimu tat-taxxa tal-Unjoni stabbilit fil-punti 298 u 299.*

1. Jekk jogħġbok ikkjarifika jekk il-miżura/i taqax/jaqgħux fil-kamp ta’ applikazzjoni tad-Direttiva 2003/96/KE.

1. Jekk iva, u sabiex tiġi vvalutata l-konformità mal-punt 298 tas-CEEAG, jekk jogħġbok ipprovdi l-informazzjoni li ġejja:
2. Jekk jogħġbok indika l-livell minimu applikabbli ta’ taxxa tal-Unjoni u r-rata tat-taxxa applikabbli mħallsa mill-benefiċjarju taħt il-miżura.

1. Jekk jogħġbok ipprovdi l-kriterji għall-għażla tal-benefiċjarji u spjegahom. Fit-tweġiba tiegħek, jekk jogħġbok spjega għaliex dawn huma oġġettivi u trasparenti.

1. Jekk jogħġbok spjega u kkonferma li l-għajnuna tingħata bl-istess mod għall-impriżi kollha fl-istess settur, jekk ikunu f’sitwazzjoni fattwali simili.

1. Jekk jogħġbok ikkonferma li saret konsultazzjoni pubblika *ex ante* fejn is-setturi eliġibbli għat-tnaqqis huma deskritti kif xieraq u ġiet ipprovduta lista tal-akbar benefiċjarji għal kull settur. Jekk jogħġbok ipprovdi evidenza rilevanti għal din il-konsultazzjoni.

1. Sabiex tiġi vvalutata l-konformità mal-punt 299 tas-CEEAG,
2. jekk jogħġbok spjega jekk l-għajnuna tingħatax fil-forma ta’ tnaqqis tar-rata tat-taxxa jew bħala ammont ta’ kumpens fiss annwali (rifużjoni tat-taxxa), jew bħala kombinazzjoni tat-tnejn li huma;

1. jekk l-għajnuna (jew parti minnha) tkun fil-forma ta’ rifużjoni tat-taxxa, jekk jogħġbok ikkonferma li (i) l-ammont ta’ rifużjoni tat-taxxa jiġi kkalkolat fuq il-bażi ta’ *data* storika, jiġifieri l-livell tal-produzzjoni, u l-konsum jew it-tniġġis osservat għall-impriża fuq sena bażi partikolari; u (ii) l-livell ta’ rifużjoni tat-taxxa ma jmurx lil hinn mill-ammont minimu ta’ taxxa tal-Unjoni li jkun dovut mod ieħor għas-sena bażi.

|  |
| --- |
| Valutazzjoni fil-fond tal-miżura/i |

*Meta t-taxxi ambjentali ma jkunux armonizzati jew il-benefiċjarji jħallsu inqas mil-livell minimu tal-Unjoni tat-taxxa armonizzata fejn permess mid-Direttiva 2003/96/KE, tkun meħtieġa valutazzjoni fil-fond tan-neċessità u l-proporzjonalità tal-għajnuna.*

|  |
| --- |
| In-neċessità tal-għajnuna |

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.1, sa fejn din tkun applikabbli għall-miżura/i , u għat-Taqsima 4.7.1.3.1 (il-punti 301-303) tas-CEEAG.*

1. Sabiex tiġi vvalutata l-konformità mar-rekwiżiti applikabbli tat-Taqsima 3.2.1.1 tas-CEEAG, jekk jogħġbok iddeskrivi kif il-miżura/i hija/huma mmirata/i lejn sitwazzjoni fejn tkun/ikunu tista’/jistgħu twassal/jwasslu għal żvilupp materjali li s-suq waħdu ma jistax iwettaq. Fit-tweġiba tiegħek, jekk jogħġbok irreferi għall-fallimenti tas-suq kif deskritti fil-punt 34 tas-CEEAG kif applikabbli u spjega għaliex politiki u miżuri oħra diġà fis-seħħ kif jissemma fil-punt 35 tas-CEEAG mhumiex suffiċjenti biex jindirizzawhom.

1. Sabiex tiġi vvalutata l-konformità mal-punt 302 tas-CEEAG, jekk jogħġbok iddeskrivi jekk il-kundizzjonijiet li ġejjin humiex issodisfati:
2. l-għażla tal-benefiċjarji tkun ibbażata fuq kriterji oġġettivi u trasparenti, u l-għajnuna tingħata bl-istess mod lil kull impriża eliġibbli li topera fl-istess settur ta’ attività ekonomika li tkun fl-istess sitwazzjoni fattwali jew simili fir-rigward tal-għanijiet jew l-objettivi tal-miżura ta’ għajnuna;

1. it-taxxa ambjentali jew l-imposta parafiskali mingħajr tnaqqis twassal għal żieda sostanzjali fil-kostijiet tal-produzzjoni, ikkalkulati bħala proporzjon tal-valur miżjud gross għal kull settur jew kategorija ta’ benefiċjarji individwali (pereż. abbażi ta’ ċifri minn benefiċjarji rappreżentattivi jew ċifri aggregati għas-settur jew kategorija ta’ benefiċjarji);

1. iż-żieda sostanzjali fil-kostijiet tal-produzzjoni ma setgħetx tingħadda għand il-konsumaturi mingħajr ma twassal għal tnaqqis sostanzjali fil-bejgħ (pereż. abbażi ta’ referenzi għall-kompetizzjoni minn impriżi f’ġuriżdizzjonijiet mhux soġġetti għat-taxxa u l-grad ta’ sostitwibbiltà tal-prodott rilevanti);

1. Għat-tnaqqis tat-taxxa fuq i-bijokarburanti, il-bijolikwidi u l-karburanti mill-bijomassa, sabiex tiġi vvalutata l-konformità mal-punt 303 tas-CEEAG, jekk jogħġbok:
2. ikkonferma li se jkun stabbilit mekkaniżmu biex jivverifika li l-miżura għadha meħtieġa, bl-applikazzjoni tal-kundizzjonijiet ta’ neċessità tat-Taqsima 4.1.3.1. tas-CEEAG;

1. spjega kif dan il-mekkaniżmu se jaħdem; u

1. kkonferma li l-Istat Membru se jieħu miżuri xierqa, bħat-terminazzjoni tal-eżenzjoni jew tnaqqis tal-livell ta’ appoġġ u speċifika liema miżuri xierqa se jiġu applikati konkretament.

|  |
| --- |
| Adegwatezza tal-għajnuna |

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.2, sa fejn din tkun applikabbli għall-miżura/i, u għat-Taqsima 4.7.1.3.2. (il-punti 304-306) tas-CEEAG.*

1. Sabiex tiġi vvalutata l-konformità mar-rekwiżiti applikabbli tat-Taqsima 3.2.1.2 tas-CEEAG, jekk jogħġbok iddeskrivi għaliex il-miżura/i hija strument ta’ politika xieraq biex jintlaħaq l-objettiv maħsub tal-għajnuna, jiġifieri ma jridx ikun hemm politika u strument ta’ għajnuna li joħolqu inqas distorsjoni li kapaċi jiksbu l-istess riżultati, b’kont meħud ta’ strumenti ta’ politika oħra u strumenti ta’ għajnuna differenti li jistgħu jiġu implimentati bħala alternattiva.

1. Sabiex tiġi vvalutata l-konformità mal-punt 305 tas-CEEAG, jekk jogħġbok ikkonferma li (i) t-tul ta’ żmien tal-miżura/i huwa ta’ massimu ta’ 10 snin u (ii) kwalunkwe notifika mill-ġdid se tkun ibbażata fuq evalwazzjoni mill-ġdid tal-adegwatezza tal-miżura/i.

1. Jekk l-għajnuna (jew parti minnha) tkun fil-forma ta’ rifużjoni tat-taxxa, sabiex tiġi vvalutata l-konformità mal-punt 306 tas-CEEAG, jekk jogħġbok ikkonferma li l-ammont ta’ rifużjoni tat-taxxa se jiġi kkalkolat fuq il-bażi ta’ *data* storika, jiġifieri l-livell tal-produzzjoni, u l-konsum jew it-tniġġis osservat għall-impriża fuq sena bażi partikolari.

|  |
| --- |
| Proporzjonalità tal-għajnuna |

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 4.7.1.3.3. (il-punti 307-309) tas-CEEAG.*

1. Sabiex tiġi vvalutata l-konformità mal-punt 308 tas-CEEAG (li jirrikjedi li mill-inqas tkun issodisfata waħda mill-kundizzjonijiet li ġejjin), jekk jogħġbok ipprovdi waħda jew oħra mill-informazzjoni li ġejja:
2. Jekk jogħġbok indika jekk kull benefiċjarju tal-għajnuna jħallasx mill-inqas 20 % tal-ammont nominali tat-taxxa ambjentali jew tal-imposta parafiskali li tkun applikabbli mod ieħor għal dak il-benefiċjarju fin-nuqqas tat-tnaqqis.

1. Jew jekk jogħġbok indika jekk (i) it-tnaqqis fit-taxxa jew fl-imposta ma jaqbiżx il-100 % tat-taxxa ambjentali jew tal-imposta parafiskali nazzjonali; (ii) it-tnaqqis fit-taxxa jew fl-imposta huwiex kundizzjonali fuq il-konklużjoni ta’ ftehimiet bejn l-Istat Membru u l-benefiċjarji jew l-assoċjazzjonijiet ta’ benefiċjarji li permezz tagħhom il-benefiċjarji jew l-assoċjazzjonijiet tal-benefiċjarji jimpenjaw ruħhom li jilħqu objettivi ta’ ħarsien tal-ambjent li jkollhom l-istess effett daqslikieku l-benefiċjarji jew l-assoċjazzjonijiet ta’ benefiċjarji ħallsu mill-inqas 20 % tat-taxxa jew imposta nazzjonali[[6]](#footnote-7).

1. Jekk se sserraħ fuq l-opzjoni ii. tal-mistoqsija 22, sabiex tiġi vverifikata l-konformità mal-punt 309 tas-CEEAG, jekk jogħġbok iddeskrivi:
2. is-sustanza tal-ftehimiet applikabbli, inklużi l-miri speċifiċi u l-iskeda ta’ żmien stabbilita sabiex dawn jintlaħqu;

1. kif se jiġi assigurat monitoraġġ indipendenti u regolari tal-impenji fil-ftehimiet;

1. kif il-ftehimiet jiġu riveduti perjodikament fid-dawl tal-iżviluppi teknoloġiċi u żviluppi oħra u jipprevedu penali effettivi f’każ li l-impenji ma jintlaħqux.

|  |
| --- |
| Akkumulazzjoni |

*Biex tipprovdi l-informazzjoni f’din it-Taqsima, jekk jogħġbok irreferi għall-punti 56-57 tas-CEEAG.*

1. Sakemm ma tkunx diġà tinsab fil-Parti I tal-formola ta’ notifika ġenerali u sabiex tiġi vverifikata l-konformità mal-punt 56 tas-CEEAG, jekk jogħġbok ikkjarifika jekk l-għajnuna taħt il-miżura/i tistax tingħata fl-istess ħin taħt diversi skemi ta’ għajnuna jew akkumulata ma’ għajnuna *ad hoc* jew *de minimis* fir-rigward tal-istess kostijiet eliġibbli. Jekk dak huwa l-każ, jekk jogħġbok ipprovdi dettalji dwar dawk l-iskemi ta’ għajnuna, l-għajnuna *ad hoc* jew l-għajnuna *de minimis* u kif l-għajnuna se tiġi akkumulata.

1. Jekk il-punt 56 tas-CEEAG ikun applikabbli, jekk jogħġbok iġġustifika kif l-ammont totali ta’ għajnuna mogħtija skont il-miżura/i għal proġett jew attività mhux se jwassal għal kumpens żejjed jew jaqbeż l-ammont massimu ta’ għajnuna permess skont il-punt 308 tas-CEEAG. Jekk jogħġbok speċifika, għal kull miżura li l-għajnuna mogħtija skont il-miżura/i ta’ għajnuna tista’ tiġi akkumulata magħha, il-metodu użat biex tiġi żgurata l-konformità mal-kundizzjonijiet stabbiliti fil-punt 56 tas-CEEAG.

1. F’każ li l-punt 57 tas-CEEAG ikun applikabbli, jiġifieri l-għajnuna mogħtija skont il-miżura/i tkun ikkombinata ma’ finanzjament tal-Unjoni[[7]](#footnote-8) mmaniġġjat ċentralment (li ma jikkostitwixxix għajnuna mill-Istat), iġġustifika kif l-ammont totali ta’ finanzjament pubbliku mogħti fir-rigward tal-istess kostijiet eliġibbli ma jwassalx għal kumpens żejjed.

|  |
| --- |
| Trasparenza |

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.4 (il-punti 58-62) tas-CEEAG.*

1. Jekk jogħġbok ikkonferma li l-Istat Membru se jikkonforma mar-rekwiżiti dwar it-trasparenza previsti fil-punti 58-61 tas-CEEAG.

1. Ipprovdi l-link(s) tal-internet fejn se jiġu ppubblikati t-test sħiħ tal-iskema ta’ għajnuna approvata jew tad-deċiżjoni dwar l-għoti tal-għajnuna individwali u d-dispożizzjonijiet ta’ implimentazzjoni tagħha, u informazzjoni dwar kull għotja ta’ għajnuna individwali mogħtija *ad hoc* jew taħt skema ta’ għajnuna approvata fuq il-bażi ta’ dawn il-linji gwida u li taqbeż l-EUR 100 000.

|  |
| --- |
| L-evitar ta’ effetti negattivi bla bżonn fuq il-kompetizzjoni u l-kummerċ |

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.2 tas-CEEAG, sa fejn din tkun applikabbli għall-miżura/i.*

1. Sabiex tiġi vvalutata l-konformità mar-rekwiżiti applikabbli tat-Taqsima 3.2.2 tas-CEEAG, jekk jogħġbok iddeskrivi kif il-miżura/i timmitiga/jimmitigaw kwalunkwe effett manifestament negattiv fuq il-kompetizzjoni u l-kummerċ.

1. Sabiex tiġi vvalutata l-konformità mal-punt 70 tas-CEEAG:
2. Jekk ma tkunx għadek għamiltha bi tweġiba għall-mistoqsija 20ta’ hawn fuq, jekk jogħġbok ikkonferma li t-tul ta’ żmien tal-iskema huwa ta’ massimu ta’ 10 snin mid-data tan-notifika tad-deċiżjoni tal-Kummissjoni li tiddikjara l-għajnuna kompatibbli.

1. Jekk jogħġbok ikkonferma li estensjoni tat-tul ta’ żmien tal-miżura lil hinn minn dak il-perjodu massimu, tkun tirrikjedi notifika ġdida tal-miżura/i.

|  |
| --- |
| *L-ibbilanċjar tal-effetti pożittivi tal-għajnuna mal-effetti negattivi fuq il-kompetizzjoni u l-kummerċ* |

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.3 (il-punti 71-76) tas-CEEAG, sa fejn din tkun applikabbli għall-miżura/i.*

1. Sabiex tiġi vvalutata l-konformità mar-rekwiżiti applikabbli tat-Taqsima 3.3 tas-CEEAG:
2. jekk jogħġbok iġġustifika kif b’mod ġenerali l-effetti pożittivi tal-miżura/i jisbqu l-effetti negattivi;

1. fir-rigward tal-applikazzjoni tal-punt 75 tas-CEEAG, jekk jogħġbok iċċara jekk il-miżura/i tinkludix/jinkludux karatteristiċi li jiffaċilitaw il-parteċipazzjoni tal-SMEs. Jekk iva, jekk jogħġbok ipprovdi informazzjoni dwar dawk il-karatteristiki u ġġustifika kif l-effetti pożittivi tal-iżgurar tal-parteċipazzjoni u l-aċċettazzjoni tal-SMEs fil-miżura/i jisbqu l-effetti distorsivi possibbli;

1. fir-rigward tal-applikazzjoni tal-punt 76(c) tas-CEEAG, jekk jogħġbok speċifika jekk il-miżura/i ta’ għajnuna hijiex/humiex soġġetta/i għal limitu ta’ żmien.

|  |
| --- |
| **Taqsima C: Evalwazzjoni** |

*Biex tipprovdi l-informazzjoni f’din it-Taqsima, jekk jogħġbok irreferi għall-punti 76(a) u l-Kapitolu 5 (il-punti 455-463) tas-CEEAG.*

1. Jekk il-miżura/i taqbeż/jaqbżu l-limiti tal-baġit/tan-nefqa fil-punt 456 tas-CEEAG, jekk jogħġbok spjega għaliex fil-fehma tal-Istat Membru għandha tapplika l-eċċezzjoni fil-punt 457 tas-CEEAG, jew ehmeż ma’ din l-iskeda ta’ informazzjoni supplimentari Anness li jinkludi abbozz ta’ pjan ta’ evalwazzjoni li jkopri l-kamp ta’ applikazzjoni msemmi fil-punt 458 tas-CEEAG.[[8]](#footnote-9)

……………………………………………………………………………………………

1. Jekk jiġi pprovdut abbozz tal-pjan ta’ evalwazzjoni, jekk jogħġbok:
2. ipprovdi sommarju hawn taħt, ta’ dak l-abbozz tal-pjan ta’ evalwazzjoni inkluż fl-Anness.

………………………………………………………………………………….

1. ikkonferma li l-punt 460 tas-CEEAG se jiġi rrispettat.

………………………………………………………………………………….

1. ipprovdi d-data u l-link tal-internet fejn il-pjan ta’ evalwazzjoni se jkun disponibbli għall-pubbliku.

………………………………………………………………………………….

1. Sabiex tiġi vvalutata l-konformità mal-punt 459(b) tas-CEEAG, f’każ li l-iskema ta’ għajnuna attwalment ma tkunx soġġetta għal evalwazzjoni *ex post*, u d-durata tagħha taqbeż it-tliet snin, jekk jogħġbok ikkonferma li l-Istat Membru se jinnotifika abbozz ta’ pjan ta’ evalwazzjoni fi żmien 30 jum tax-xogħol wara modifika sinifikanti li żżid il-baġit tal-iskema għal aktar minn EUR 150 miljun fi kwalunkwe sena partikolari jew EUR 750 miljun matul id-durata totali tal-iskema.

1. Sabiex tiġi vvalutata l-konformità mal-punt 459(c) tas-CEEAG, f’każ li l-iskema ta’ għajnuna bħalissa ma tkunx soġġetta għal evalwazzjoni *ex post*, jekk jogħġbok hawn taħt ipprovdi impenn li l-Istat Membru se jinnotifika abbozz ta’ pjan ta’ evalwazzjoni fi żmien 30 jum tax-xogħol wara r-reġistrazzjoni fil-kontijiet uffiċjali ta’ nfiq ta’ aktar minn EUR 150 miljun fis-sena preċedenti.

1. Biex tiġi vvalutata l-konformità mal-punt 461 tas-CEEAG:
2. Jekk jogħġbok ikkjarifika jekk l-espert indipendenti diġà ntgħażilx jew jekk hux se jintgħażel fil-futur.

…………………………………………………………………………………..

1. Jekk jogħġbok ipprovdi informazzjoni dwar il-proċedura tal-għażla tal-espert.

………………………………………………………………………………….

1. Jekk jogħġbok iġġustifika kif l-espert huwa indipendenti mill-awtorità tal-għoti.

…………………………………………………………………………………..

1. Sabiex tiġi vvalutata ulterjorment il-konformità mal-punt 461 tas-CEEAG:
2. Jekk jogħġbok ipprovdi l-iskadenzi proposti tal-Istat Membru għas-sottomissjoni tar-rapport ta’ evalwazzjoni interim u finali. Jekk jogħġbok kun af li r-rapport ta’ evalwazzjoni finali jrid jiġi ppreżentat lill-Kummissjoni fiż-żmien debitu biex tkun tista’ tiġi vvalutata l-estensjoni possibbli tal-iskema ta’ għajnuna, u mhux aktar tard minn 9 xhur qabel ma tiskadi, f’konformità mal-punt 463 tas-CEEAG. Jekk jogħġbok kun af li din l-iskadenza tista’ titnaqqas għal skemi li jiskattaw ir-rekwiżit ta’ evalwazzjoni fl-aħħar sentejn ta’ implimentazzjoni tagħhom.

1. Jekk jogħġbok ikkonferma li r-rapport ta’ evalwazzjoni interim u finali se jsir pubbliku. Jekk jogħġbok ipprovdi d-data u l-link tal-internet fejn dawn ir-rapporti se jkunu disponibbli għall-pubbliku.

|  |
| --- |
| **Taqsima D: Rapportar u monitoraġġ** |

*Biex tagħti l-informazzjoni f’din it-Taqsima, jekk jogħġbok irreferi għat-Taqsima 6 (il-punti 464-465) tas-CEEAG.*

1. Jekk jogħġbok ikkonferma li l-Istat Membru se jikkonforma mar-rekwiżiti dwar ir-rappurtar u l-monitoraġġ previsti fit-Taqsima 6, il-punti 464 u 465 tas-CEEAG.

1. ĠU C 80, 18.2.2022, p.1. [↑](#footnote-ref-2)
2. Jekk jogħġbok innota li għal skema ta’ għajnuna, it-tul ta’ żmien huwa l-perjodu li matulu tista’ ssir applikazzjoni għall-għajnuna u tittieħed deċiżjoni dwarha (inkluż ukoll b’hekk iż-żmien meħtieġ għall-awtoritajiet biex japprovaw l-applikazzjonijiet għall-għajnuna). It-tul ta’ żmien li hemm referenza għalih f’din id-domanda ma jirrigwardax it-tul tal-kuntratti konklużi taħt l-iskema ta’ għajnuna, li jistgħu jitkomplew wara t-tul ta’ żmien tal-miżura. [↑](#footnote-ref-3)
3. Jekk jogħġbok kun af li bidla fil-baġit effettiv jew stmat tista’ tkun bidla fl-għajnuna, li teħtieġ notifika ġdida. [↑](#footnote-ref-4)
4. Ir-referenzi f’din is-sottomistoqsija għal “imposta” għandhom jinftiehmu li jkopru wkoll it-taxxi ambjentali. [↑](#footnote-ref-5)
5. Pereżempju billi titqabbel ir-rata standard li tiġi implimentata bit-tnaqqis mar-rata standard li tkun implimentata mingħajr it-tnaqqis, l-għadd ta’ impriżi li jkunu soġġetti għat-taxxa jew imposta b’kollox jew indikaturi oħra li jirriflettu l-bidla reali fl-imġiba li tagħmel ħsara lill-ambjent. [↑](#footnote-ref-6)
6. Dawn il-ftehimiet jew impenji jistgħu jkunu marbuta, fost affarijiet oħra, ma’ tnaqqis fil-konsum tal-enerġija, tnaqqis fl-emissjonijiet jew sustanzi niġġiesa oħra, jew kwalunkwe miżura ambjentali oħra. [↑](#footnote-ref-7)
7. Il-finanzjament tal-Unjoni mmaniġġjat ċentralment huwa l-finanzjament tal-Unjoni mmaniġġjat ċentralment mill-istituzzjonijiet, l-aġenziji, l-impriżi konġunti jew korpi oħra tal-Unjoni Ewropea li mhuwiex direttament jew indirettament taħt il-kontroll tal-Istat Membru. [↑](#footnote-ref-8)
8. Il-mudell għall-formola ta’ informazzjoni supplimentari għan-notifika ta’ pjan ta’ evalwazzjoni (Parti III.8) huwa aċċessibbli hawnhekk: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-9)