|  |
| --- |
| Del III.6Supplerende informationsskema for statsstøtte ydet i henhold til retningslinjerne for statsstøtte til klima, miljøbeskyttelse og energi 2022 (CEEAG)[[1]](#footnote-2)  Kapitel 4.7.1 – Støtte i form af nedsættelser af miljøskatter og -afgifter og skattelignende afgifter |

*Dette supplerende informationsskema skal anvendes ved anmeldelse af enhver støtte, der er omfattet af retningslinjerne for statsstøtte til klima, miljøbeskyttelse og energi 2022 (herefter "CEEAG").*

*Dette supplerende informationsskema vedrører foranstaltninger, der er omhandlet i kapitel 4.7.1 i CEEAG. Hvis anmeldelsen omfatter foranstaltninger, der er omhandlet i mere end et kapitel i CEEAG, skal det supplerende informationsskema, som omhandler det pågældende kapitel i CEEAG, ligeledes udfyldes, når skemaet bliver tilgængeligt.*

*Alle de dokumenter, som medlemsstaterne vedlægger dette supplerende informationsskema som bilag, skal nummereres, og dokumentnumrene skal anføres i de relevante afsnit i dette supplerende informationsskema.*

|  |
| --- |
| **Afsnit A: Resumé af de vigtigste karakteristika ved foranstaltningen/foranstaltningerne** |

1. **Baggrund for og formål med foranstaltningen/foranstaltningerne**
2. Hvis der ikke allerede er redegjort for det i afsnit 5.2 i formularen vedrørende generelle oplysninger (del I), angives baggrunden og hovedformålet, herunder forbindelsen til eventuelle EU-miljømål, som foranstaltningen har til formål at understøtte.

1. Hvis der ikke allerede er redegjort for det i afsnit 5.2 i formularen vedrørende generelle oplysninger (del I) angives eventuelle andre formål, der forfølges med foranstaltningen. For mål, der ikke er rent miljømæssige, skal det forklares, om de kan medføre forvridninger af det indre marked.

1. **Ikrafttræden og varighed:**
2. I det omfang det ikke allerede er angivet i afsnit 5.5 i formularen vedrørende generelle oplysninger (del I), skal følgende angives:
   1. For en støtteordning:
      * den dato, fra hvilken ordningen efter planen skal træde i kraft

* + - ordningens varighed[[2]](#footnote-3).

* 1. For individuel støtte: (planlagt) støttetildelingstidspunkt (tilsagn om støtte) og udbetalingsdato (første udbetalingsdato, hvis der er planlagt forskellige på hinanden følgende udbetalinger):

1. **Støttemodtager(e):**
2. Beskriv foranstaltningens/foranstaltningernes (potentielle) støttemodtager(e), hvis dette ikke allerede er angivet i afsnit 3 i formularen vedrørende generelle oplysninger (del I).

1. Angiv støttemodtagerens/støttemodtagernes lokalisering (dvs. om kun økonomiske enheder, der er beliggende i de respektive medlemsstater, eller om dem i andre medlemsstater ligeledes er berettigede til at deltage i foranstaltningen).

1. Angiv med henblik på at vurdere, om punkt 15 i CEEAG er overholdt, hvorvidt der inden for rammerne af foranstaltningen/foranstaltningerne ydes støtte til fordel for en virksomhed (individuel eller en del af en ordning), der ikke har efterkommet et krav om tilbagebetaling af støtte, som Kommissionen ved en tidligere afgørelse har erklæret ulovlig og uforenelig med det indre marked.

Oplys i bekræftende fald det støttebeløb, der endnu ikke er tilbagebetalt, med henblik på Kommissionens hensyntagen til dette i vurderingen af støtteforanstaltningen/støtteforanstaltningerne.

1. Bekræft, at foranstaltningen/foranstaltningerne ikke omfatter støtte til aktiviteter, der falder uden for anvendelsesområdet for CEEAG (se punkt 13 i CEEAG). Angiv i modsat fald nærmere oplysninger.

1. **Budget for og finansiering af foranstaltningen/foranstaltningerne:**
2. Angiv det årlige og/eller samlede budget for foranstaltningens/foranstaltningernes fulde varighed, hvis det ikke allerede er nævnt i tabellen i afsnit 7.1 i formularen vedrørende generelle oplysninger (del I). Angiv et anslået budget, hvis det samlede budget ikke er kendt (f.eks. fordi det afhænger af resultaterne af udbuddene), herunder de antagelser, der er lagt til grund for beregningen af det respektive anslåede budget[[3]](#footnote-4).

1. Angiv, idet foranstaltningen vedrører en miljøafgift/skattelignende afgift[[4]](#footnote-5), om:
   1. afgiften er fastsat ved lov eller anden retsakt. Angiv i bekræftende fald retsakten, dens nummer og datoen, hvor retsakten blev vedtaget og trådte i kraft, samt et link til retsakten

* 1. afgiftsnedsættelsen er finansieret ved at forhøje afgiften for andre forbrugere

* 1. afgiften pålægges både indenlandske og importerede produkter

* 1. foranstaltningen vil gavne både indenlandske og importerede produkter

* 1. afgiften fuldt ud finansierer foranstaltningen eller kun gør det delvist. Hvis afgiften kun delvis finansierer foranstaltningen, skal de øvrige finansieringskilder for foranstaltningen og deres respektive andel angives

* 1. den afgift, der finansierer foranstaltningen, også finansierer andre støtteforanstaltninger. Angiv i bekræftende fald de øvrige støtteforanstaltninger, der finansieres af den pågældende afgift.

|  |
| --- |
| **Afsnit B: Forenelighedsvurdering af støtten** |

|  |
| --- |
| *Positiv betingelse: Støtten skal fremme udviklingen af en økonomisk aktivitet* |

|  |
| --- |
| Bidrag til udviklingen af en økonomisk aktivitet, tilskyndelsesvirkning, baggrund for støtten og omfanget af de støttede aktiviteter |

*Med henblik på angivelsen af oplysningerne i dette afsnit henvises til afsnit 3.1.1 og 3.1.2* *, i det omfang de finder anvendelse på foranstaltningen/foranstaltningerne, og afsnit 4.7.1.1.og 4.7.1.2 (punkt 293-296) i CEEAG.*

1. Kommissionen kan i henhold til artikel 107, stk. 3, litra c), i TEUF erklære "støtte til fremme af udviklingen af visse erhvervsgrene eller økonomiske regioner, når den ikke ændrer samhandelsvilkårene på en måde, der strider mod den fælles interesse", forenelig med det indre marked. Støtte, der er forenelig i henhold til denne bestemmelse i traktaten, skal derfor bidrage til udviklingen af en bestemt økonomisk aktivitet.

Angiv de økonomiske aktiviteter, der vil blive fremmet som følge af støtten, og hvordan udviklingen af disse aktiviteter støttes, med henblik på at vurdere overholdelsen af punkt 23 i CEEAG.

1. Støtte kan kun anses for at fremme en økonomisk aktivitet, hvis den har en tilskyndelsesvirkning. Redegør med henblik på at vurdere overholdelsen af punkt 3.1.2 i CEEAG for, hvordan foranstaltningen/foranstaltningerne "tilskynder støttemodtageren til at ændre adfærd, til at udøve yderligere økonomisk aktivitet eller til at udøve en mere miljøvenlig økonomisk aktivitet, som den ikke ville udøve uden støtten eller ville udøve på en begrænset eller anden måde", i lyset af baggrunden for støtten som beskrevet i afsnit 4.7.1.1 i CEEAG.

1. Beskriv med henblik på at vurdere overholdelsen af punkt 293 i CEEAG, i) "hvorfor nedsættelser af miljøskatter og -afgifter eller skattelignende afgifter [der] kan have en negativ indvirkning på miljøbeskyttelsesmålet, [...] ikke desto mindre [kan] være nødvendige", og ii) hvorfor "støttemodtagerne ellers ville blive stillet så meget ringere i konkurrencen, at det ikke ville være muligt overhovedet at indføre miljøskatten eller -afgiften eller den skattelignende afgift".

1. Beskriv med henblik på at påvise overholdelsen af punkt 294 i CEEAG:
2. hvorfor "en mere fordelagtig behandling af visse virksomheder [kan] gøre det muligt at opnå et højere generelt bidrag til miljøskatter og -afgifter eller skattelignende afgifter"

1. hvorfor "nedsættelser af miljøskatter og -afgifter under visse omstændigheder indirekte [kan] bidrage til et højere miljøbeskyttelsesniveau", og

1. hvordan medlemsstaterne sikrer, at sådanne nedsættelser ikke "underminere[r] miljøskattens eller -afgiftens eller den skattelignende afgifts overordnede mål om at modvirke miljøskadelig adfærd og/eller øge[r] omkostningerne ved en sådan adfærd, hvis der ikke findes tilfredsstillende alternativer".

1. For at vurdere overholdelsen af punkt 295 i CEEAG skal der gives de oplysninger, der er beskrevet i punkt 296 i CEEAG:
2. en beskrivelse af de sektorer eller kategorier af støttemodtagere, der er berettiget til nedsættelser

1. en liste over de største støttemodtagere i hver berørt sektor, deres omsætning, markedsandele, afgiftsgrundlagets størrelse og den andel, som miljøskatten eller -afgiften ville udgøre af deres overskud før skat med og uden nedsættelsen (dette kan angives i et særskilt bilag til dette supplerende informationsskema)

1. en beskrivelse af disse støttemodtageres situation med en forklaring på, hvorfor de ikke ville være i stand til at betale den normale miljøskat eller -afgift

1. en redegørelse for, hvordan den nedsatte skat eller afgift vil bidrage til en faktisk forøgelse af miljøbeskyttelsesniveauet i forhold til det miljøbeskyttelsesniveau, der skal opnås uden nedsættelser[[5]](#footnote-6).

|  |
| --- |
| Ingen overtrædelse af relevante EU-retlige bestemmelser |

*Med henblik på angivelsen af oplysningerne i dette afsnit henvises til afsnit 3.1.3, punkt 33, i CEEAG.*

1. Angiv oplysninger til bekræftelse af overholdelsen af de relevante bestemmelser i EU-retten i overensstemmelse med punkt 33 i CEEAG.

1. Hvis en afgift anvendes til at finansiere foranstaltningen/foranstaltningerne, skal det præciseres, om det er nødvendigt at foretage en vurdering af overholdelsen af artikel 30 og 110 i TEUF. Påvis i bekræftende fald, hvordan foranstaltningen er i overensstemmelse med bestemmelserne i artikel 30 og 110 i TEUF. I den forbindelse kan der henvises til de oplysninger, der er fremlagt under spørgsmål 5, nr. ii, ovenfor.

|  |
| --- |
| *Negativ betingelse: Støtten påvirker ikke samhandelsvilkårene på en måde, der strider mod den fælles interesse* |

|  |
| --- |
| Minimering af konkurrence- og samhandelsfordrejninger |

*Bemærk, at afsnit 2.1.1 og 2.1.2 er alternativer til hinanden. I tilfælde, hvor der kan anvendes en forenklet tilgang i overensstemmelse med afsnit 2.1.1 nedenfor, skal der ikke svares på afsnit 2.1.2.*

|  |
| --- |
| Forenklet tilgang til harmoniserede miljøafgifter |

*Med henblik på angivelsen af oplysningerne i dette afsnit henvises til afsnit 4.7.1.3, punkt 297-300, i CEEAG. Hvis miljøskatterne eller -afgifterne er harmoniserede, kan Kommissionen anlægge en forenklet tilgang til at vurdere, om støtten er nødvendig og proportional. Inden for rammerne af direktiv 2003/96/EF kan Kommissionen anvende en forenklet tilgang til skatte- og afgiftsnedsættelser, der overholder Unionens minimumsskatte- og afgiftssatser, der er fastsat i punkt 298 og 299.*

1. Angiv, om foranstaltningen/foranstaltningerne falder ind under anvendelsesområdet for direktiv 2003/96/EF.

1. Angiv i bekræftende fald og med henblik på at vurdere overholdelsen af punkt 298 i CEEAG følgende oplysninger:
2. Angiv den gældende minimumsafgifts- eller skattesats i Unionen og den gældende skatte- eller afgiftssats, som modtageren har betalt inden for rammerne af foranstaltningen.

1. Angiv og redegør for kriterierne for udvælgelse af støttemodtagere. I svaret skal der redegøres for, hvorfor de er objektive og gennemsigtige.

1. Redegør for og bekræft, at støtten ydes på samme måde for alle virksomheder i den samme sektor, hvis de befinder sig i en lignende faktuel situation.

1. Bekræft, at der er gennemført en forudgående åben offentlig høring, hvor de sektorer, der er berettiget til nedsættelser, er blevet behørigt beskrevet, og der er blevet opstillet en liste over de største støttemodtagere for hver sektor. Fremlæg relevant dokumentation for denne høring.

1. Med henblik på at påvise overholdelsen af punkt 299 i CEEAG:
2. Redegør for, om støtten ydes i form af en nedsættelse af skatte- eller afgiftssatsen eller som en fast årlig kompensation (skatte- eller afgiftsgodtgørelse) eller som en kombination af de to.

1. Hvis (en del af) støtten er i form af en skatte- eller afgiftsgodtgørelse, skal det bekræftes, at i) skatte- og afgiftsgodtgørelsen beregnes på grundlag af historiske data, dvs. den produktion og det forbrug eller den forurening, der er konstateret for virksomheden i et givet basisår, og at ii) skatte- eller afgiftsgodtgørelsen ikke overstiger den EU-minimumsafgift, som ellers ville være gældende for basisåret.

|  |
| --- |
| Tilbundsgående undersøgelse af foranstaltningen/foranstaltningerne |

*Når miljøskatter eller -afgifter ikke er harmoniseret, eller støttemodtagerne betaler mindre end EU-minimumsniveauet for den harmoniserede skat eller afgift, hvor dette er tilladt i henhold til direktiv 2003/96/EF, er det nødvendigt at foretage en tilbundsgående vurdering af støttens nødvendighed og proportionalitet.*

|  |
| --- |
| Støttens nødvendighed |

*Med henblik på angivelsen af oplysningerne i dette afsnit henvises til afsnit 3.2.1.1, i det omfang det finder anvendelse på foranstaltningen/foranstaltningerne, og afsnit 4.7.1.3.1, punkt 301-303, i CEEAG.*

1. For at vurdere overholdelsen af de gældende krav i afsnit 3.2.1.1 i CEEAG skal det beskrives, hvordan foranstaltningen/foranstaltningerne er rettet mod en situation, hvor de(n) kan skabe en væsentlig udvikling, som markedet alene ikke kan levere Henvis i svaret til markedssvigt som beskrevet i punkt 34 i CEEAG i relevant omfang, og forklar, hvorfor andre politikker og foranstaltninger, der allerede er indført som nævnt i punkt 35 i CEEAG, ikke er tilstrækkelige til at afhjælpe disse.

1. Med henblik på at vurdere overholdelsen af punkt 302 i CEEAG skal det beskrives, om følgende betingelser er opfyldt:
2. udvælgelsen af støttemodtagere er baseret på objektive og gennemsigtige kriterier, og støtten ydes på samme måde til alle støtteberettigede virksomheder, der opererer inden for samme erhvervssektor, og som befinder sig i samme eller tilsvarende faktiske situation med hensyn til støtteforanstaltningens formål eller mål

1. miljøskatten eller -afgiften eller den skattelignende afgift uden nedsættelsen fører til en betydelig stigning i produktionsomkostningerne beregnet som en andel af bruttoværditilvæksten for hver sektor eller kategori af støttemodtagere (f.eks. baseret på tal fra repræsentative støttemodtagere eller samlede tal for sektoren eller kategorien af støttemodtagere)

1. den betydelige stigning i produktionsomkostningerne kunne ikke væltes over på kunderne uden at føre til en betydelig nedgang i salgsmængderne (f.eks. ved henvisning til konkurrence fra virksomheder i jurisdiktioner, der ikke er afgifts- eller skattepligtige, og graden af substituerbarhed for det relevante produkt)

1. For at vurdere overholdelsen af punkt 303 i CEEAG med hensyn til skatte- og afgiftslempelser for biobrændstoffer, flydende biobrændsler og biomassebrændsler:
2. bekræft, at der vil være indført en mekanisme til at kontrollere, at foranstaltningen stadig er nødvendig, under anvendelse af nødvendighedsbetingelserne i afsnit 4.1.3.1 i CEEAG

1. forklar, hvordan denne mekanisme vil fungere, og

1. bekræft, at medlemsstaten vil træffe passende foranstaltninger, såsom ophævelse af fritagelsen eller nedsættelse af støtteniveauet, og præciser, hvilke passende foranstaltninger der konkret vil blive anvendt.

|  |
| --- |
| Støttens hensigtsmæssighed |

*Med henblik på angivelsen af oplysningerne i dette afsnit henvises til afsnit 3.2.1.2, i det omfang det finder anvendelse på foranstaltningen/foranstaltningerne, og afsnit 4.7.1.3.2, punkt 304-306, i CEEAG.*

1. For at vurdere overholdelsen af de gældende krav i afsnit 3.2.1.2 i CEEAG skal det beskrives, hvorfor foranstaltningen/foranstaltningerne er et passende politisk instrument med hensyn til at nå det tilsigtede mål med støtten, dvs. at der ikke må være en mindre fordrejende politik eller et støtteinstrument, der kan opnå de samme resultater; i den forbindelse tages andre politiske instrumenter og forskellige støtteinstrumenter, der kunne anvendes som et alternativ, i betragtning.

1. Med henblik på at vurdere overholdelsen af punkt 305 i CEEAG skal det bekræftes, at i) varigheden af foranstaltningen/foranstaltningerne er på højst 10 år, og at ii) en eventuel genanmeldelse vil være baseret på en fornyet vurdering af foranstaltningens/foranstaltningernes hensigtsmæssighed.

1. Hvis (en del af) støtten er i form af en skatte- eller afgiftsgodtgørelse, skal det for at vurdere overholdelsen af punkt 306 i CEEAG bekræftes, at skatte- og afgiftsgodtgørelsen vil blive beregnet på grundlag af historiske data, dvs. den produktion og det forbrug eller den forurening, der er konstateret for virksomheden i et givet basisår.

|  |
| --- |
| Støttens proportionalitet |

*Med henblik på angivelsen af oplysningerne i dette afsnit henvises til afsnit 4.7.1.3.3, punkt 307-309, i CEEAG.*

1. For at vurdere overholdelsen af punkt 308 i CEEAG: (som kræver, at mindst én af følgende betingelser er opfyldt) gives en af følgende oplysninger:
2. Angiv, om hver støttemodtager betaler mindst 20 % af det nominelle beløb for miljøskatten eller -afgiften eller den skattelignende afgift, som ellers ville være gældende for den pågældende støttemodtager uden nedsættelsen.

1. Eller angiv, om i) skatte- eller afgiftsnedsættelsen ikke overstiger 100 % af den nationale miljøskat eller -afgift eller skattelignende afgift, ii) skatte- eller afgiftsnedsættelsen er betinget af, at der indgås aftaler mellem medlemsstaten og støttemodtagerne eller sammenslutningerne af støttemodtagere, hvorved støttemodtagerne eller sammenslutningerne af støttemodtagere forpligter sig til at nå miljøbeskyttelsesmål, der har samme virkning, som hvis støttemodtagerne eller sammenslutningerne af støttemodtagere betaler mindst 20 % af den nationale skat eller afgift[[6]](#footnote-7).

1. Udfyldes mulighed nr. ii i spørgsmål 22, skal følgende beskrives med henblik på at vurdere overholdelsen af punkt 309 i CEEAG:
2. indholdet af de gældende aftaler, herunder de specifikke mål og den fastsatte tidsplan for at nå dem

1. hvordan der sikres uafhængig og rettidig overvågning af forpligtelserne i aftalerne

1. hvordan aftalerne revideres regelmæssigt i lyset af den teknologiske og anden udvikling og fastsætter effektive sanktioner i tilfælde af manglende opfyldelse af forpligtelserne.

|  |
| --- |
| Kumulering |

*Med henblik på angivelsen af oplysningerne i dette afsnit henvises til punkt 56-57 i CEEAG.*

1. For så vidt som det ikke allerede er angivet i del I i den generelle anmeldelsesformular og for at kontrollere overholdelsen af punkt 56 i CEEAG, skal det præciseres, om støtten inden for rammerne af foranstaltningen/foranstaltningerne kan tildeles sideløbende efter flere støtteordninger, eller den kan kumuleres med ad hoc-støtte eller de minimis-støtte i forbindelse med de samme støtteberettigede omkostninger. Giv, hvis dette er tilfældet, nærmere oplysninger om disse støtteordninger, ad hoc-støtte eller de minimis-støtte, og hvordan støtten vil blive kumuleret.

1. Hvis punkt 56 i CEEAG finder anvendelse, skal der gives en begrundelse for, at det samlede støttebeløb, der ydes inden for rammerne af foranstaltningen/foranstaltningerne til et projekt eller en aktivitet, ikke fører til overkompensation eller overstiger det maksimale støttebeløb, som er tilladt i henhold til punkt 308 i CEEAG. Angiv for hver foranstaltning, hvorunder støtte givet i henhold til støtteforanstaltningen/støtteforanstaltningerne kan kumuleres, den metode, der er anvendt til at sikre overholdelse af betingelserne i punkt 56 i CEEAG.

1. Hvis punkt 57 i CEEAG finder anvendelse, dvs. at den støtte, der ydes inden for rammerne af foranstaltningen/foranstaltningerne, kombineres med centralt forvaltede EU-midler[[7]](#footnote-8) (som ikke udgør statsstøtte), skal det begrundes, hvordan den samlede offentlige finansiering, der ydes i forbindelse med de samme støtteberettigede omkostninger, ikke fører til overkompensation.

|  |
| --- |
| Gennemsigtighed |

*Med henblik på angivelsen af oplysningerne i dette afsnit henvises til afsnit 3.2.1.4, punkt 58-62, i CEEAG.*

1. Bekræft, at medlemsstaten vil opfylde kravene om gennemsigtighed i punkt 58-61 i CEEAG.

1. Angiv internetlink til offentliggørelsen af den godkendte støtteordnings fulde ordlyd eller afgørelsen om at yde individuel støtte og dennes gennemførelsesbestemmelser samt oplysninger om hver enkelt individuel tildeling af støtte, som ydes ad hoc eller i henhold til en støtteordning, der er godkendt på grundlag af CEEAG, og som overstiger 100 000 EUR.

|  |
| --- |
| Undgåelse af uberettigede negative virkninger på konkurrencen og samhandelen |

*Med henblik på angivelsen af oplysningerne i dette afsnit henvises til afsnit 3.2.2 i CEEAG, i det omfang det finder anvendelse på foranstaltningen/foranstaltningerne*

1. For at vurdere overholdelsen af de gældende krav i afsnit 3.2.2 i CEEAG skal det beskrives, hvordan foranstaltningen/foranstaltningerne afbøder eventuelle åbenlyse negative virkninger for konkurrencen og samhandelen.

1. Med henblik på at påvise overholdelsen af punkt 70 i CEEAG:
2. Hvis det ikke allerede er gjort som svar på spørgsmål 20 ovenfor, skal det bekræftes, at ordningens varighed er højst 10 år fra datoen for meddelelsen af Kommissionens afgørelse om støttens forenelighed med det indre marked.

1. Bekræft, at en forlængelse af foranstaltningens varighed ud over denne maksimale periode vil kræve en ny anmeldelse af foranstaltningen/foranstaltningerne.

|  |
| --- |
| *Afvejning af støttens positive virkninger i forhold til de negative virkninger for konkurrencen og samhandelen* |

*Med henblik på angivelsen af oplysningerne i dette afsnit henvises til afsnit 3.3, punkt 71-76, i CEEAG, i det omfang afsnittet finder anvendelse på foranstaltningen/foranstaltningerne.*

1. Med henblik på at vurdere overholdelsen af de gældende krav i punkt 3.3 i CEEAG:
2. Begrund, hvordan de positive virkninger af foranstaltningen/foranstaltningerne generelt opvejer de negative virkninger.

1. Præciser for så vidt angår anvendelsen punkt 75 i CEEAG, om foranstaltningen/foranstaltningerne indeholder elementer, der letter SMV'ers deltagelse. Angiv i bekræftende fald oplysninger om disse elementer, og begrund, hvordan de positive virkninger af at sikre deltagelse og accept af SMV'er i foranstaltningen/foranstaltningerne opvejer de mulige konkurrenceforvridende virkninger.

1. Præciser for så vidt angår anvendelsen af punkt 76, litra c), i CEEAG, om støtteforanstaltningen/støtteforanstaltningerne er tidsbegrænsede.

|  |
| --- |
| **Afsnit C: Evaluering** |

*Med henblik på angivelsen af oplysningerne i dette afsnit henvises til punkt 76, litra a), og kapitel 5, punkt 455-463, i CEEAG.*

1. Hvis foranstaltningen/foranstaltningerne overskrider budget- eller udgiftstærsklerne i punkt 456 i CEEAG, skal det enten forklares, hvorfor undtagelsen i punkt 457 i CEEAG efter medlemsstatens mening bør finde anvendelse, eller der skal vedlægges et bilag til dette supplerende informationsskema, som indeholder et udkast til evalueringsplan, der dækker det anvendelsesområde, der er nævnt i punkt 458 i CEEAG[[8]](#footnote-9).

……………………………………………………………………………………………

1. Hvis der fremlægges et udkast til evalueringsplan, skal der:
2. nedenfor gives et resumé af udkastet til evalueringsplanen i bilaget

………………………………………………………………………………….

1. gives en bekræftelse af, at punkt 460 i CEEAG vil blive overholdt

………………………………………………………………………………….

1. angives den dato og det internetlink, hvor evalueringsplanen offentliggøres.

………………………………………………………………………………….

1. For at vurdere overholdelsen af punkt 459, litra b), i CEEAG, såfremt støtteordningen i øjeblikket ikke er genstand for en efterfølgende evaluering, og dens varighed overstiger tre år, skal det bekræftes, at medlemsstaten vil fremsende et udkast til evalueringsplan inden for 30 arbejdsdage efter en betydelig ændring af ordningens budget til over 150 mio. EUR i et givet år eller 750 mio. EUR i løbet af ordningens samlede løbetid.

1. For at vurdere overholdelsen af punkt 459, litra c), i CEEAG skal der, såfremt støtteordningen i øjeblikket ikke er genstand for en efterfølgende evaluering, nedenfor gives et tilsagn om, at medlemsstaten vil fremsende et udkast til evalueringsplan inden for 30 arbejdsdage efter registrering i de officielle regnskaber af udgifter på over 150 mio. EUR i det foregående år.

1. Med henblik på at vurdere overholdelsen af punkt 461 i CEEAG:
2. Angiv, om den uafhængige ekspert allerede er blevet udvalgt eller vil blive udvalgt senere.

…………………………………………………………………………………..

1. Angiv oplysninger om proceduren for udvælgelse af eksperten.

………………………………………………………………………………….

1. Begrund, hvordan eksperten er uafhængig af den støttetildelende myndighed.

…………………………………………………………………………………..

1. Med henblik på yderligere at vurdere overholdelsen af punkt 461 i CEEAG:
2. Angiv medlemsstatens foreslåede frister for indgivelse af den foreløbige og den endelige evalueringsrapport. Bemærk, at den endelige evalueringsrapport skal forelægges Kommissionen så betids, at den kan indgå i vurderingen af en eventuel forlængelse af støtteordningen, og senest ni måneder før dens udløb, jf. punkt 463 i CEEAG. Bemærk, at denne frist kan afkortes for ordninger, der udløser evalueringskravet i de sidste to gennemførelsesår.

1. Bekræft, at midtvejsrapporten og den endelige evalueringsrapport vil blive offentliggjort. Angiv den dato og det internetlink, hvor disse rapporter offentliggøres.

|  |
| --- |
| **Afsnit D: Rapportering og overvågning** |

*Med henblik på angivelsen af oplysningerne i dette afsnit henvises til afsnit 6, punkt 464-465, i CEEAG.*

1. Bekræft, at medlemsstaten vil opfylde kravene om rapportering og overvågning i afsnit 6, punkt 464 og 465, i CEEAG.

1. EUT C 80 af 18.2.2022, s. 1. [↑](#footnote-ref-2)
2. Bemærk, at for en støtteordning er varigheden den periode, hvor der kan ansøges om og træffes afgørelse om støtte (herunder derfor også den tid, der er nødvendig for, at myndighederne kan godkende støtteansøgningerne). Den varighed, der henvises til i dette spørgsmål, vedrører ikke varigheden af de kontrakter, der er indgået inden for rammerne af støtteordningen og kan fortsætte ud over foranstaltningens varighed. [↑](#footnote-ref-3)
3. Bemærk, at en ændring af det faktiske eller anslåede budget kan være en ændring af støtten, som kræver en ny anmeldelse. [↑](#footnote-ref-4)
4. Henvisninger til "afgift" i dette underspørgsmål skal forstås således, at de også omfatter miljøafgifter. [↑](#footnote-ref-5)
5. F.eks. ved at sammenligne den standardsats, der ville blive gennemført med nedsættelserne med standardsatsen, der ville blive gennemført uden nedsættelserne, antallet af virksomheder, der ville være omfattet af skatten eller afgiften i alt, eller andre indikatorer, der afspejler en faktisk ændring i miljøskadelig adfærd. [↑](#footnote-ref-6)
6. Sådanne aftaler eller forpligtelser kan bl.a. vedrøre reduktion af energiforbruget, reduktion af emissioner og andre forurenende stoffer eller andre miljøbeskyttelsesforanstaltninger. [↑](#footnote-ref-7)
7. Centralt forvaltede EU-midler, der forvaltes centralt af EU-institutioner, EU-agenturer, EU-kontorer, EU-fællesforetagender eller andre EU-organer, som ikke direkte eller indirekte er underlagt medlemsstatens kontrol. [↑](#footnote-ref-8)
8. Skabelonen til det supplerende informationsskema til anmeldelse af en evalueringsplan (del III.8) er tilgængelig her: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-9)