|  |
| --- |
| Част III.6Формуляр за допълнителна информация относно държавна помощ, предоставена съгласно Насоките относно държавната помощ в областта на климата, опазването на околната среда и енергетиката от 2022 г. (CEEAG)[[1]](#footnote-2)  Глава 4.7.1 – Помощ под формата на намаления на екологичните данъци и парафискални такси |

*Настоящият формуляр за допълнителна информация трябва да се използва за отправяне на уведомления за помощ, обхваната от Насоките относно държавната помощ в областта на климата, опазването на околната среда и енергетиката от 2022 г. (CEEAG).*

*Настоящият формуляр за допълнителна информация се отнася за мерките, обхванати от глава 4.7.1 от CEEAG. Ако уведомлението включва мерки, които попадат в обхвата на повече от една глава от CEEAG, моля, след като стане наличен, попълнете и съответния формуляр за допълнителна информация, който се отнася до съответната глава от CEEAG.*

*Всички документи, предоставени от държавите членки като приложения към настоящия формуляр за допълнителна информация, трябва да се номерират, като номерата на документите трябва се посочват в съответните раздели на настоящия формуляр за допълнителна информация.*

|  |
| --- |
| **Раздел А: Обобщение на основните характеристики на мярката(мерките)** |

1. **Контекст и цел(и) на мярката(мерките):**
2. ако не е обсъдено в раздел 5.2 от формуляра за обща информация (част I), моля, представете контекста и основната цел, включително връзката с всички екологични цели на Съюза, които мярката е предназначена да подкрепи;

1. ако не е обсъдено в раздел 5.2 от формуляра за обща информация (част I), моля, посочете всички други цели, преследвани с мярката. За всички цели, които не са чисто екологични, моля, обяснете дали те могат да доведат до някакви нарушения на вътрешния пазар.

1. **Влизане в сила и срок на действие:**
2. ако не е посочено в раздел 5.5 от формуляра за обща информация (част I), моля, посочете:
   1. за схема за помощ:
      * датата, от която се планира схемата да влезе в сила;

* + - срока на действие на схемата[[2]](#footnote-3).

* 1. за индивидуална помощ: (планираната) дата на предоставяне на помощта (обещание за помощ) и датата на плащане (първата дата на плащане, ако се предвиждат различни последователни плащания).

1. **Бенефициер(и):**
2. ако не е направено в раздел 3 от формуляра за обща информация (част I), моля, опишете (потенциалния/потенциалните) бенефициер(и) на мярката(мерките);

1. моля, посочете местоположението на бенефициера(ите) (т.е. дали само стопански субекти, намиращи се в съответните държави членки, или и в други държави членки, имат право да участват в мярката);

1. за да се оцени съответствието с точка 15 от CEEAG, моля, посочете дали помощта по мярката(мерките) се предоставя в полза на предприятие (индивидуално или част от схема), което е обект на неизпълнено нареждане за събиране в резултат на предишно решение на Комисията, с което помощ се обявява за неправомерна и несъвместима с вътрешния пазар.

При положителен отговор, моля, предоставете информация за размера на помощта, която все още не е събрана, за да я вземе Комисията предвид при оценката на мярката(мерките) за помощ.

1. Моля, потвърдете, че мярката(мерките) не включва(т) помощ за дейности, които не попадат в приложното поле на CEEAG (вж. точка 13 от CEEAG). В противен случай, моля, посочете подробности.

1. **Бюджет и финансиране на мярката(мерките)**:
2. ако не е посочен в таблицата в раздел 7.1 от формуляра за обща информация (част I), моля, посочете годишния и/или общия бюджет за целия срок на действие на мярката(мерките); ако общият бюджет не е известен (например тъй като зависи от резултатите от търгове), моля, посочете прогнозен бюджет, включително допусканията, използвани за изчисляване на съответния прогнозен бюджет[[3]](#footnote-4);

1. тъй като мярката се отнася до екологичен данък/парафискална такса[[4]](#footnote-5), моля, пояснете дали:
   1. таксата е определена със закон или друг законодателен акт; при положителен отговор, моля, посочете правния акт, неговия номер и датата, на която е приет и влязъл в сила, както и интернет връзка към правния акт;

* 1. намалението на таксата се финансира чрез увеличаване на таксата за други потребители;

* 1. таксата се прилага еднакво по отношение на местните и вносните продукти;

* 1. мярката, за която е отправено уведомление, ще донесе еднакви ползи за местните и за чуждестранните производители;

* 1. мярката се финансира изцяло или само частично от таксата. Ако мярката се финансира само частично от таксата, посочете другите източници на финансиране на мярката и техния съответен дял;

* 1. с таксата, финансираща мярката, се финансират и други мерки за помощ. Ако е така, посочете другите мерки за помощ, финансирани със съответната такса.

|  |
| --- |
| **Раздел Б: Оценка на съвместимостта на помощта** |

|  |
| --- |
| *Положително условие: помощта трябва да улеснява развитието на икономическа дейност* |

|  |
| --- |
| Принос към развитието на икономическа дейност, стимулиращ ефект, обосновка на помощта и обхват на подпомаганите дейности |

За да предоставите информацията в настоящия раздел, моля, вижте раздели 3.1.1 и 3.1.2, доколкото те са приложими за мярката(мерките), и раздели 4.7.1.1 и 4.7.1.2 (точки 293—296) от CEEAG.

1. В член 107, параграф 3, буква в) от ДФЕС се предвижда, че Комисията може да обяви за съвместими „помощите, които имат за цел да улеснят развитието на някои икономически дейности или на някои икономически региони, доколкото тези помощи не засягат по неблагоприятен начин условията на търговия до степен, която противоречи на общия интерес“. Следователно съвместимата помощ съгласно тази разпоредба на договора трябва да допринася за развитието на определена икономическа дейност.

За да се оцени съответствието с точка 23 от CEEAG, моля, посочете икономическите дейности, които ще бъдат улеснени в резултат на помощта, и начина, по който се подпомага развитието на тези дейности.

1. Помощта може да се смята за улесняваща дадена икономическа дейност само ако има стимулиращ ефект. За да се оцени съответствието с раздел 3.1.2 от CEEAG, моля, обяснете как мярката(мерките) „насърчава[т] бенефициера да промени своето поведение, да участва в допълнителна или в по-екологосъобразна икономическа дейност, която без помощта той не би извършвал или би извършвал по ограничен или различен начин“, с оглед на обосновката за помощта, обяснена в раздел 4.7.1.1 от CEEAG.

1. За да се оцени съответствието с точка 293 от CEEAG, моля, опишете i) защо „намаленията на екологичните данъци или парафискални такси, [които] могат да имат отрицателно въздействие за целта за опазване на околната среда, (...) могат все пак да бъдат необходими, и ii) защо „бенефициерите иначе биха били поставени в такова неблагоприятно конкурентно положение, че не би било възможно изобщо да се въведе екологичен данък или парафискална такса.“

1. За да се оцени съответствието с точка 294 от CEEAG, моля опишете:
2. защо „предоставянето на по-благоприятно третиране на някои предприятия може да даде възможност за постигането на по-голям общ принос към екологичните данъци или парафискални такси;

1. защо „намаленията на екологичните данъци или такси могат косвено да допринесат за по-висока степен на опазване на околната среда“; както и

1. как държавата членка гарантира, че тези намаления не „подкопават общата цел на екологичния данък или парафискалната такса да възпират вредното за околната среда поведение и/или да увеличават разходите за такова поведение, когато липсват задоволителни алтернативи“.

1. За да се оцени съответствието с точка 295 от CEEAG, моля, представете информацията, описана в точка 296 от CEEAG:
2. описание на секторите или категориите бенефициери, които отговарят на условията за намаленията;

1. списък на най-големите бенефициери във всеки засегнат сектор, техния оборот, пазарен дял, размера на данъчната основа и дела, който екологичният данък или такса би представлявал в печалбата им преди данъчно облагане със и без намалението (който би могъл да бъде предоставен в отделно приложение към настоящия формуляр за допълнителна информация);

1. описание на положението на тези бенефициери, в което се обяснява защо те не биха могли да плащат стандартната ставка на екологичния данък или такса;

1. обяснение на начина, по който намаленият данък или такса биха допринесли за действително повишаване на нивото на опазване на околната среда в сравнение с нивото на опазване на околната среда, което ще се постигне при липса на намаления[[5]](#footnote-6).

|  |
| --- |
| Ненарушаване на приложими разпоредби на правото на Съюза |

*За да предоставите информацията в настоящия раздел, моля, вижте раздел 3.1.3 (точка 33) от CEEAG.*

1. Моля, представете информация, с която се потвърждава спазването на съответните разпоредби на правото на ЕС в съответствие с точка 33 от CEEAG.

1. Ако за финансирането на мярката(мерките) се използва такса, моля пояснете дали е необходимо да се извърши оценка на съответствието с член 30 и член 110 от ДФЕС. Ако отговорът е положителен, моля, покажете как мярката съответства на разпоредбите на член 30 и член 110 от ДФЕС. В този контекст може да се посочи информацията, предоставена във въпрос 5.ii. по-горе.

|  |
| --- |
| *Отрицателно условие: помощта не може да влияе неправомерно върху условията на търговия до степен, която противоречи на общия интерес* |

|  |
| --- |
| Свеждане до минимум на нарушаването на конкуренцията и търговията |

*Моля, обърнете внимание, че раздели 2.1.1 и 2.1.2 са алтернативни възможности. За случаите, които отговарят на условията за опростен подход в съответствие с раздел 2.1.1 по-долу, не се изискват отговори по раздел 2.1.2.*

|  |
| --- |
| Опростен подход за хармонизирани екологични данъци |

*За да предоставите информацията в настоящия раздел, моля, вижте раздел 4.7.1.3 (точки 297—300) от CEEAG. Когато екологичните данъци са хармонизирани, Комисията може да прилага опростен подход за оценка на необходимостта и пропорционалността на помощта. В контекста на Директива 2003/96/ЕО Комисията може да прилага опростен подход за намаляване на данъците при спазване на минималното данъчно равнище на Съюза, определено в точки 298 и 299.*

1. Моля, пояснете дали мярката(мерките) попада(т) в приложното поле на Директива 2003/96/ЕО.

1. Ако отговорът е положителен и за да се провери съответствието с точка 298 от CEEAG, моля, представете следната информация:
2. моля, посочете минималното приложимо данъчно равнище на Съюза и приложимата данъчна ставка, платена от бенефициера по мярката;

1. моля, представете и обяснете критериите за подбор на бенефициери. В отговора си, моля, обяснете защо тези критерии са обективни и прозрачни;

1. моля, обяснете и потвърдете, че помощта се отпуска по един и същи начин за всички предприятия в един и същи сектор, ако те се намират в сходно фактическо положение;

1. моля, потвърдете, че е проведена предварителна открита обществена консултация, при която секторите, отговарящи на условията за намаления, са надлежно описани и е предоставен списък на най-големите бенефициери за всеки сектор. Моля, представете съответните данни за тази консултация.

1. За да се оцени съответствието с точка 299 от CEEAG:
2. моля, обяснете дали помощта е предоставена под формата на намаление на данъчната ставка или като фиксирана годишна сума за компенсация (възстановяване на данъци), или като комбинация от двете;

1. ако (част от) помощта се предоставя под формата на възстановяване на платени данъци, моля, потвърдете, че i) размерът на възстановяването се изчислява въз основа на исторически данни, т.е. въз основа на размера на производството и на потреблението или замърсяването, наблюдавани за предприятието през дадена базова година; и ii) размерът на възстановяването на данъка не надхвърля минималния данъчен размер на Съюза, който иначе би бил дължим за базовата година.

|  |
| --- |
| Задълбочена оценка на мярката(мерките) |

*Когато екологичните данъци не са хармонизирани или бенефициерите плащат по-малко от минималното равнище за Съюза на хармонизирания данък, когато това е позволено от Директива 2003/96/EО, е необходима задълбочена оценка на необходимостта и пропорционалността на помощта.*

|  |
| --- |
| Необходимост от помощта |

*За да предоставите информацията в настоящия раздел, моля, вижте раздел 3.2.1.1, доколкото той е приложим за мярката(мерките), и раздел 4.7.1.3.1 (точки 301—303) от CEEAG.*

1. За да се оцени съответствието с приложимите изисквания на раздел 3.2.1.1 от CEEAG, моля, опишете как мярката(мерките) е(са) насочена(и) към ситуация, при която тя(те) може(могат) да доведе(доведат) до съществено развитие, което пазарът сам по себе си не може да осигури. В отговора си моля, посочете пазарните неефективности, описани в точка 34 от CEEAG, както е приложимо, и обяснете защо други политики и мерки, които вече са въведени, както е посочено в точка 35 от CEEAG, не са достатъчни за преодоляването им.

1. За да се оцени съответствието с точка 302 от CEEAG, моля, опишете дали са изпълнени следните условия:
2. бенефициерите се избират въз основа на обективни и прозрачни критерии и помощта се предоставя по еднакъв начин за всички отговарящи на условията предприятия от един и същи сектор или развиващи една и съща икономическа дейност, които са в еднакво или сходно фактическо положение по отношение на целите или задачите на мярката за помощ;

1. без намалението екологичният данък или парафискална такса води до значително увеличение на производствените разходи, изчислени като дял от брутната добавена стойност за всеки сектор или категория бенефициери (например въз основа на данни от представителни бенефициери или обобщени данни за сектора или категорията бенефициери);

1. значителното увеличение на производствените разходи не може да бъде прехвърлено върху клиентите, без това да доведе до значително намаляване на обема на продажбите (например въз основа на позоваване на конкуренцията от предприятия в юрисдикции, които не подлежат на облагане с данък, и степента на заменяемост на съответния продукт).

1. За данъчни облекчения за биогорива, течни горива от биомаса и газообразни и твърди горива от биомаса, за да се оцени съответствието с точка 303 от CEEAG, моля:
2. потвърдете, че ще бъде въведен механизъм за проверка на това дали мярката все още е необходима, като се прилагат условията за необходимост от раздел 4.1.3.1 от CEEAG;

1. обяснете как ще функционира този механизъм; както и

1. потвърдете, че държавата членка ще предприеме подходящи мерки, като например прекратяване на освобождаването или намаляване на равнището на подпомагане, и уточнете кои подходящи мерки ще бъдат конкретно приложени.

|  |
| --- |
| Целесъобразност на помощта |

*За да предоставите информацията в настоящия раздел, моля, вижте раздел 3.2.1.2, доколкото той е приложим за мярката(мерките), и раздел 4.7.1.3.2 (точки 304—306) от CEEAG.*

1. За да се оцени съответствието с приложимите изисквания на раздел 3.2.1.2 от CEEAG, моля, опишете защо мярката(мерките) е(са) подходящ инструмент на политиката за постигане на планираната цел на помощта, т.е. не трябва да има инструмент на политиката и инструмент за помощ, които да нарушават конкуренцията в по-малка степен, и които да са в състояние да постигнат същите резултати, като се вземат предвид други инструменти на политиката и различни инструменти за помощ, които биха могли да бъдат приложени като алтернатива.

1. За да се оцени съответствието с точка 305 от CEEAG, моля, потвърдете, че i) срокът на действие на мярката(мерките) е максимум 10 години и че ii) всяко повторно уведомление ще се основава на повторна оценка на целесъобразността на мярката(мерките).

1. Ако (част от) помощта се предоставя под формата на възстановяване на платени данъци, за да се оцени съответствието с точка 306 от CEEAG, моля, потвърдете, че размерът на възстановяването ще се изчислява въз основа на исторически данни, т.е. въз основа на размера на производството и на потреблението или замърсяването, наблюдавани за предприятието през дадена базова година.

|  |
| --- |
| Пропорционалност на помощта |

*За да предоставите информацията в настоящия раздел, моля, вижте раздел 4.7.1.3.3 (точки 307—309) от CEEAG.*

1. За да се оцени съответствието с точка 308 от CEEAG (в която се изисква да е изпълнено поне едно от следните условия), моля, представете едно от следните:
2. моля, посочете дали всеки бенефициер на помощ плаща най-малко 20 % от номиналния размер на екологичния данък или парафискалната такса, който иначе би бил приложим за този бенефициер при липса на намаление;

1. или моля, посочете дали i) намалението на данъка или таксата не надвишава 100 % от националния данък за околната среда или парафискалната такса; ii) намалението на данъка или таксата е обвързано с условието да се сключат споразумения между държавата членка и бенефициерите или сдруженията на бенефициери, съгласно които бенефициерите или сдруженията на бенефициери се ангажират да постигнат цели за опазване на околната среда, които имат същия ефект, както ако плащат поне 20 % от националния данък или такса, свързан(а) с опазването на околната среда[[6]](#footnote-7).

1. Ако за оценката на съответствието с точка 309 от CEEAG се използва вариант ii от въпрос 22, моля, опишете:
2. съдържанието на приложимите споразумения, включително конкретните цели и определения график за постигането им;

1. как ще се осигури независим и редовен мониторинг на ангажиментите, поети в споразуменията;

1. как периодично се извършва преглед на споразуменията с оглед на технологични и други развития и се предвиждат ефективни санкции в случай на неспазване на ангажиментите.

|  |
| --- |
| Кумулация |

*За да предоставите информацията в настоящия раздел, моля, вижте точки 56—57 от CEEAG.*

1. Доколкото все още не е предвидено в част I от общия формуляр за уведомление и с цел да се провери съответствието с точка 56 от CEEAG, моля, пояснете дали помощта по мярката(мерките) може да бъде предоставена едновременно по няколко схеми за помощ или да се кумулира с помощ *ad hoc* или помощ *de minimis* за едни и същи допустими разходи. Ако случаят е такъв, моля, представете подробна информация за тези схеми за помощ, помощ *ad hoc* или помощ *de minimis* и как ще се кумулира помощта.

1. Ако е приложима точка 56 от CEEAG, моля, обосновете как общият размер на помощта, отпусната по мярката(мерките) за даден проект или дейност, не води до свръхкомпенсация или не надвишава максималния разрешен размер на помощта съгласно точка 308 от CEEAG. Моля, за всяка мярка, по която може да се кумулира помощ, отпусната по мярката(мерките) за помощ, посочете метода, който е използван, за да се гарантира спазването на условията, определени в точка 56 от CEEAG.

1. Ако е приложима точка 57 от CEEAG, т.е. помощта, предоставена по мярката(мерките), е съчетана с финансиране от Съюза[[7]](#footnote-8), което се управлява централизирано (което не представлява държавна помощ), моля, обосновете как общият размер на публичното финансиране, предоставено във връзка със същите допустими разходи, не води до свръхкомпенсация.

|  |
| --- |
| Прозрачност |

*За да предоставите информацията в настоящия раздел, моля, вижте раздел 3.2.1.4 (точки 58—62) от CEEAG.*

1. Моля, потвърдете, че държавата членка ще спазва изискванията за прозрачност, предвидени в точки 58—61 от CEEAG.

1. Моля, посочете интернет връзката(връзките), на която(които) ще бъде публикуван пълният текст на решението за предоставяне на одобрената схема за помощ или индивидуалната помощ и разпоредбите за прилагането му, и информация за всяка индивидуална помощ, отпусната *ad hoc* или по схема за помощ, одобрена въз основа на настоящите насоки, чийто размер надхвърля 100 000 EUR.

|  |
| --- |
| Избягване на неоправдани отрицателни последици за конкуренцията и търговията |

*За да предоставите информацията в настоящия раздел, моля, вижте раздел 3.2.2 от CEEAG, доколкото той е приложим за мярката(мерките).*

1. За да се оцени спазването на приложимите изисквания на раздел 3.2.2 от CEEAG, моля, опишете как мярката(мерките) смекчава(т) всички явно отрицателни последици върху конкуренцията и търговията.

1. За да се оцени съответствието с точка 70 от CEEAG:
2. ако все още не е направено в отговора на въпрос 20 по-горе, моля, потвърдете, че срокът на действие на схемата е максимум 10 години от датата на уведомяване за решението на Комисията, с което помощта се обявява за съвместима;

1. моля, потвърдете, че удължаването на срока на действие на мярката над този максимален срок ще изисква ново уведомление за мярката(мерките).

|  |
| --- |
| *Съпоставяне на положителните последици от помощта с отрицателните последици за конкуренцията и търговията* |

*За да предоставите информацията в настоящия раздел, моля, вижте раздел 3.3 (точки 71—76) от CEEAG, доколкото той е приложим за мярката(мерките).*

1. За да се оцени съответствието с приложимите изисквания по точка 3.3 от CEEAG:
2. моля, обосновете как по принцип положителните последици от мярката(мерките) превишават отрицателните последици;

1. що се отнася до приложението на точка 75 от CEEAG, моля, пояснете дали мярката(мерките) включва(т) характеристики за улесняване на участието на МСП. При положителен отговор, моля, представете информация за тези характеристики и обосновете как положителните ефекти от осигуряването на участие и приемане на МСП в мярката(мерките) надхвърлят възможните нарушаващи ефекти;

1. що се отнася до прилагането на точка 76, буква в) от CEEAG, моля, посочете дали мярката(мерките) за помощ е(са) ограничена(и) във времето.

|  |
| --- |
| **Раздел В: Оценка** |

*За да предоставите информацията в настоящия раздел, моля, вижте точка 76, буква а) и глава 5 (точки 455—463) от CEEAG.*

1. Ако мярката(мерките) надвишава(т) праговете за бюджет/разходи, посочени в точка 456 от CEEAG, моля, обяснете защо според държавата членка следва да се прилага изключението, посочено в точка 457 от CEEAG, или добавете към настоящия формуляр за допълнителна информация приложение, което включва проект на план за оценка, покриващ обхвата, посочен в точка 458 от CEEAG[[8]](#footnote-9).

……………………………………………………………………………………………

1. Ако е представен проект на план за оценка, моля:
2. представете по-долу резюме на този проект на план за оценка, включен в приложението;

………………………………………………………………………………….

1. потвърдете, че ще бъде спазена точка 460 от CEEAG;

………………………………………………………………………………….

1. посочете датата и интернет връзката, на която планът за оценка ще бъде публично достъпен.

………………………………………………………………………………….

1. За да се оцени съответствието с точка 459, буква б) от CEEAG, в случай че схемата за помощ понастоящем не подлежи на последваща оценка и нейният срок на действие надхвърля три години, моля, потвърдете, че държавата членка ще изпрати проект на план за оценка в срок от 30 работни дни след всяка значителна промяна, с която бюджетът на схемата се увеличава до стойност над 150 милиона евро за дадена година или 750 милиона евро за целия срок на действие на схемата.

1. За да се оцени съответствието с точка 459, буква в) от CEEAG, в случай че схемата за помощ понастоящем не подлежи на последваща оценка, моля, представете по-долу ангажимент, че държавата членка ще изпрати проект на план за оценка в срок от 30 работни дни след отчитане в официалните сметки на разходи, които надвишават 150 милиона евро за предходната година.

1. За да се оцени съответствието с точка 461 от CEEAG:
2. моля, пояснете дали независимият експерт вече е избран или ще бъде избран в бъдеще;

…………………………………………………………………………………..

1. моля, представете информация за процедурата за избор на експерт;

………………………………………………………………………………….

1. моля, обосновете по какъв начин експертът е независим от предоставящия помощта орган.

…………………………………………………………………………………..

1. За да се оцени допълнително съответствието с точка 461 от CEEAG:
2. моля, посочете предложените срокове на държавата членка за представяне на междинния и окончателния доклад за оценка. Моля, обърнете внимание, че окончателният доклад за оценка трябва да бъде представен на Комисията своевременно, за да може тя да оцени възможното удължаване на схемата за помощ, и най-късно девет месеца преди да изтече срокът на действие на схемата, в съответствие с точка 463 от CEEAG. Моля, имайте предвид, че този срок може да бъде съкратен за схеми, при които изискването за оценка се задейства през последните две години от тяхното изпълнение;

1. моля, потвърдете, че междинният и окончателният доклад за оценка ще бъдат оповестени публично. Моля, посочете датата и интернет връзката, на която тези доклади ще бъдат публично достъпни.

|  |
| --- |
| **Раздел Г: Докладване и мониторинг** |

*За да предоставите информацията в настоящия раздел, моля, вижте раздел 6 (точки 464—465) от CEEAG.*

1. Моля, потвърдете, че държавата членка ще спазва изискванията за докладване и мониторинг, предвидени в раздел 6, точки 464 и 465 от CEEAG.

1. OB C 80, 18.2.2022 г., стр. 1. [↑](#footnote-ref-2)
2. Моля, обърнете внимание, че за дадена схема за помощ срокът на действие е периодът, през който може да се кандидатства за помощ и да се вземе решение за отпускането ѝ (следователно това включва и времето, необходимо на органите да одобрят заявленията за помощ). Срокът на действие, посочен в настоящия въпрос, не се отнася до срока на действие на договорите, сключени в рамките на схемата за помощ, който може да продължи и след изтичането на срока на действие на мярката. [↑](#footnote-ref-3)
3. Моля, имайте предвид, че промяна в действителния или прогнозния бюджет може да представлява изменение на помощта, за което се изисква ново уведомление. [↑](#footnote-ref-4)
4. За позоваванията на „такса“ в този подвъпрос следва да се разбира, че обхващат и екологичните данъци. [↑](#footnote-ref-5)
5. Например чрез сравняване на стандартната ставка, включваща намаленията, със стандартната ставка, невключваща намаленията, която би била приложена, общия брой на предприятията, които биха подлежали на облагане с данъка или таксата, или други показатели, отразяващи действителната промяна във вредното за околната среда поведение. [↑](#footnote-ref-6)
6. Тези споразумения или ангажименти могат да бъдат свързани, наред с други неща, с намаляване на потреблението на енергия, намаляване на емисиите и на други замърсяващи вещества или с друга мярка в областта на опазването на околната среда. [↑](#footnote-ref-7)
7. Финансиране от Съюза, което се управлява централизирано, представлява финансиране от Съюза, което се управлява централно от институции, агенции, съвместни предприятия или други органи на Европейски съюз и което не се намира пряко или непряко под контрола на държавата членка. [↑](#footnote-ref-8)
8. Образецът на формуляра за допълнителна информация за отправяне на уведомление за план за оценка (част III.8) е достъпен на следния адрес: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-9)